
UPOZORENJE 

Poštujući odredbe svete Majke Crkve, posebno gas Urbana VIII, pisac 
izjavljuje da je riječima »svetac« i »čudo« hiio pridati vrijednost u pučkom 
značenju, i da je tražio i unio samo ono o čemu svjedoči ljuđsko uvjerenje. 

Sve ono o čemu se ovdje govori povjerile su osobe svojevoljno u korist 
po a originali njihovih izjava nalaze se u arhivu Vice-Postulature u 

apucinskom samostanu u Padovi. 

Ako gdjekoji događaj ne donosi ime osobe koje se to tiče, onda je to 
po želji dotične osobe, ali njihove izjave s potpisima nalaze se u gore 
spomenutom arhivu. ' 

Rim, 3. lipnja 1963. 
NIHIL OBSTAT 
Nicolaus Ferraro, prisjednik S.Z.O0. 
generalni pod-promicatelj vjere. 

PRIPRAVA ZA APOSTOLAT 


PRVE GODINE 


Bila je subota, 12. svibnja 1866. godine. Gradić Her- 
ceg-Novi, smješten na suprotnoj strani ulaska u čarobn. 
zaljev Boke Kotorske, dočekao je paralelno uz porađa- 
nje sunca i rođenje djeteta koje će tek gotovo nakon 
jednog stoljeća novim svjetlom obasjati svoj rodni 
grad. 

Bog je obradovao obitelj Petra Antuna Stjepana 
Mandić i Dragice rođene Carević jednim novim stvororm, 
posljednjim od dvanaestorice koji su okrunili njihovu 
kršćansku ljubav. To je djetešce bilo krhko i nježno kao 
cvijet. Tek nakon mjesec dana mogli su ga odnijeti 
krsnom zdencu i nazvati ga imenom Bogdan (od Boga 
dan). 

To mu je ime najbolje odgovaralo, jer ga je Gospo- 
din dao svijetu za spasenje mnogih. 

Kao najmlađe dijete bio je okružen izvanrednom 
nježnošću i pažnjom svojih roditelja i braće. 

Rastom je bio, nizak, a tijelom slabašan i krhkoga 
zdravlja. Ali je već vrlo rano pokazao svoju osebuinu 
ličnost. Nije bio kao drugi dječaci. U žilama je imao 
plemićku krv svojih pređa koja se jasno odražavala u 
njegovu ispravnom i prijatnom vladanju. 


Igrao se sa svojom braćom, ali se vidjelo odmah da 
njegov duh teži za nečim višim. Nije mu bila draga ni 
buka ni prepirka; odmah čim bi mogao, a da ga drugi 
ne opaze, trčao bi u sobu da se pomoli, klečeći na go- 
lim daskama. Njegova duša osjećala je odozgo jedan 
tajanstveni zov. 





HERCEGNOVI 





Mjesto rođenja. U prvom planu kuća u kojoj se rodio otac 
Leopold 


Roditelji, vrlo pobožni, vodili su ga svjetlom i sigur- 
nom stazom prednjačeći mu u svemu svojim primje- 
rom. 

Učio je s velikim marom, ali više nego znanjem isti- 
cao se srcem. Jedan njegov prijatelj, koji sada živi u 
Americi, sjeća se još uvijek s divljenjem kako je Bog- 
dan svakog dana u tajnosti s njim koji je bio još siro- 
mašniji dijelio svoj komadić kruha. 

Bio je nevin kao anđeo i, jao, ako bi njegovim kole- 
gama štogod nepristojna izbjeglo u razgovoru. Jednoga 
dana, s hrabrošću koja nadilazi njegovu dob, žestoko 
je prekorio neku gospođu koja je ušla u kuću ne baš 
rajpristojnije obučena. 

Njegov ga je župnik postavljao za uzor mladićima 
njegove dobi, a kotorski biskup ga je proglasio uzorom 
svih kreposti. 


SIN SVETOG FRANJE 


Navršio je 16 godina. Kojim putem da usmjeri svoj 
život? 

On nije mogao ostati kao svi drugi ljudi. Njegova 
duša, natapana veoma obilnom milošću odozgo, težila 
je već dugo za plemenitijim idealom. 

Bio je rođen usred naroda tvrda srca koji je postao 
grub zbog ukorijenjene nacionalne i vjerske mržnje. 
Njegove bistre i nevine oči mnogo su puta bile rastuže- 
nc strašnim prizorom divlje osvete koja je bratskom 
krvlju natapala njegovu slatku rodnu grudu. Velika 
moralna: bijeda bila je posljedica raskola kojim su se 
narodi Istoka odijelili od Katoličke Crkve. 

Bogdan, Bogom rasvijetljen, prigrlio je veliku mi- 
sao: zalagati se i žrtvovati za jedinstvo Kristove Crkve; 
postati apostolom crkvenog jedinstva! 


Mnogo je molio, a onda je donio konačnu odluku: 
da ostavi sve i postane kapucin kako bi na taj način 
Imogao ostvariti svoj san. 


U KAPUCINSKOM SJEMENIŠTU 


Venecijanska kapucinska provincija imala je neko- 
liko samostana na području naše sadašnje Jadranske 
obale pa tako i u Herceg-Novom. 


Bogdanov ulazak u njihovo Serafsko sjemenište u 
Udinama bio je odlučen za 16. studenoga 1882. g. 


Potresan je bio rastanak od roditelja i braće. Na su- 
ze sviju on je odgovarao mirnim i blagim smiješkom. 
Govorili su mu: »Bogdane, sad ćeš nas ostaviti, pa ne 
plačeš?« »Ali ja ne mogu plakati«, odgovori im on, 
»idem u kuću Gospodnju i vi biste htjeli da plačem ?« 

Život u sjemeništu uz svu svoju ljepotu skopčan je 
i sa nekim žrtvicama s obzirom na obdržavanje dnevnog 
reda, učenja i nastave dok je vrijeme za igru i razono- 
du iako dovoljno ipak na stanoviti način vremenski 
rasporedom omeđeno pa to u početku zadaje poteškoće 
živim i nestašnim dječacima dok se ne priviknu sređe- 
nijem i ozbiljnijem zajedničkom životu u sjemeništu, 

To je moralo biti teško i za Bogdana, mršavog, ma- 
lenog i slabašne građe tijela. Izgledalo je da mu je ne- 
ophodno potreban nježan osjećaj obitelji, i zato je pri 
svorme dolasku izazvao u svim osjećaj sažaljenja. Ali u 
onom rmalašnom tijelu stanovao je herojski duh, spre- 
man da se neustrašivo suprotstavi svakoj kušnji na 
putu do postignuća svoga cilja: postati apostol jedin- 
stva. 

Prihvatio se učenja nevjerojatnim žarom i u njemu 
je brzo uznapredovao. Još brži napredak postigao je na 


putu pobožnosti. Obdržavao je s velikom točnošću sva- 
&ki, pa i najmanji propis; staložen u svakom pokretu, 
sabran, a ipak uvijek prijazan izgledao je kao svetac. 
To se naročito opažalo u crkvi gdje je često puta nje- 
govo lice bilo kao preobraženo. Na taj je način, vrlo 
brzo, pridobio za sebe poglavare i kolege koji su ga 
cijenili kao izabranu dušu. 


REDOVNIK KAPUCIN 


U gradiću sjeverne Italije Bassano, 20. travnja 1884. 
Bogdan uđe u kapucinski novicijat. Zaodjenuo se odje- 
ćom svetog Franje i dobio ime fra Leopold. Prekinuvši 
tako školovanje kroz jednu čitavu godinu, nije mislio ni 
na što drugo osim na dušu; odlučio je da postavi teme- 
lje kako bi ostvario svoj san: misije na Istoku. 


Tko poznaje strogost novicijata, godine kušnje kod 
kapucina, bez straha može ustvrditi da je fra Leopold 
bio doista heroj kad se usudio suočiti s njim i nadvla- 
dati ga, ako uzmemo u obzir njegovo slabo zdravlje. 
Nije htio biti ni od čega oslobođen. Mislio je: ako li 
sada nemam hrabrosti, što ću onda učiniti jednoga da- 
na u misijama? 


Svi su mu se divili i s punim pristankom pripustiše 
ga u svibnju 1885. da položi zavjete. 


KAO STUDENT I SVECENIK 


Završivši novicijat, fra Leopold je nastavio školova- 
nje: najprije u Padovi filozofiju, a zatim teologiju u Ve- 
neciji. Niti za trenutak nije oslabila njegova volja. Uče- 
nje i molitva bili su njegov kruh svagdašnji. Također 
za vrijeme onog kratkotrajnog odmora on nije govorio 


o drugim stvarima osim o Bogu ili o onom što je bilo 
u vezi sa školom; sve drugo nije ga zanimalo. Usprkos 
svemu tome bio je ljubljen od svih, a razgovor s njim 
bio je uvijek drag i priželjkivan. Već od tog vremena 
ostavljao je na svima koji su mu se približavali neki ne- 
odoljiv utjecaj. 


U Veneciji, 20. rujna 1890. bude posvećen za sveće- 
nika u crkvi Gospe od Zdravlja. 

Njegov je apostolat započeo. U svojoj svećeničkoj 
službi prošao je kroz različite samostane venecijanske 
provincije. Kroz neko je vrijeme bio i poglavar kapu- 
cinskog samostana u Zadru, a iza toga zamjenik samo- 
stanskog poglavara u Kopru. Zaustavio se u Thiene u 
svetištu M. Božje Olmske i u samostanu u Bassanu, 
gdje je bio i u novicijatu. 

Posvuda je živio povučeno, uvijek uronjen u molit- 
vu, bavio se studijem i ispovijedao sve koji su ga tra- 
žili. Bio je to jedan dugi odsjek vremena da se moralno 
pripravi za veliko poslanje što ga je morao izvesti kao 
životni zadatak. 

Tako je prošlo 16 godina i dođe godina 1906. kada je 
bio premješten u Padovu, gdje mu se otvaraju vrata i 
mogućnost rada u dušama koje su trebale njegovu po- 
Imoć da se vrate k Ocu i Pastiru svojih duša po sakra- 
mentu pomirenja u svetoj ispovjedi. Tu je ostao sve do 
smrti, izuzevši godinu dana što je provede u južnoj Ita- 
liji kao prognanik za vrijeme prvog svjetskog rata, jer 
se nije htio odreći svoje hrvatske narodnosti. 


U Padovi je bio kroz nekoliko godina upravitelj ka- 
pucinskih studenata i kao predavač u samostanskoj 
školi. Ovo su bile kao sporedne stvari u ostvarenju nje- 
gova velikog ideala u radu i žrtvi za sjedinjenje istočne 


braće s rimskom Crkvom za čim je težio u službi ispo- 
vijedanja. I upravo to je bilo ono što ga je učinilo veli- 
kim. 


POLJE APOSTOLATA 


Svjedočanstvo činjenica govori o tome, da je otac 
Leopold bio doista veliki apostol svoga vremena sa toč- 
no određenim poljem i djelatnošću. Koje je to polje 
njegova rada i apostolata? Od najranije mladosti čez- 
nuo je i gorio od žara da se posveti radu za kršćansko 
sjedinjenje. Htio je poći na Istok da ondje svojim slu- 
ženjem doprinese zbližavanju svih kršćana kako bi se 
ispunila riječ Evanđelja i najživlja Kristova želja: »Da 
bude samo jedno stado i jedan Pastir.« Nije pošao na 
Istok jer mu je Bog odredio drugo polje rada i aposto- 
lata. Nije prešao ni more da propovijeda Evanđelje 
bezbošcima; nije prošao mjesta ni gradove kao propod- 
vjednik Božje riječi; nije utemeljio nikakvu ustanovu 
za čovječanstvo koje trpi, a niti je pisao knjige da uz- 
budi savjesti ljudi. Ipak otac Leopold nije promijenio 
svrhu svoga nastojanja i životnog zadatka oko ostva- 
renja da se svi kršćani jednom nađu u zajedničkom za- 
grljaju sjedinjeni Kristovom ljubavlju. 

Što dakle — gdje je otac Leopold ostvarivao svoje ta- 
ko plemenite i dalekosežne planove svoga apostolata? 


U Padovi uz osamljenu kapucinsku crkvu ima jed- 
na maljušna sobica, stisnuta među ostale zgrade, bez 
zraka i svjetla, ledena zimi, a zagušljiva ljeti. U kutu 
malena stolica, stara i trošna, te jedno klecalo u pod- 
nožju križa koji je visio na golome zidu. Jedini znak 
života bila je vaza sa uvijek svježim cvijećem ispred 
slike Majke Božje. 


U toj sobici gotovo kroz 40 godina, otprilike po 12 
sati na dan, u polutami, primao bi on tisuće i tisuće po- 
kornika koji su se neprestance izmjenjivali od jutra 
do mraka da se kod njega ispovijede. Bili su to pred- 
stavnici svih društvenih slojeva: sveučilišni profesori, 
studenti, obrtnici, vlasnici velikih industrijskih i trgo- 
vačkih poduzeća, oficiri, radnici, seljaci, a ponajviše 
svećenici i redovnici. 

Otac Leopold nije imao nikakvu tjelesnu draž: krat- 
ke i odmjerene riječi, slabašan jedva čujan glas. 

A ipak grešnici, također iz najudaljenijih krajeva, 
pa i oni koji su grijehom dugih godina postali tvrdi kao 
kamen, bili su pokrenuti i počeli su se obraćati; a po- 
božne duše bile su zahvaćene novim svjetlom i vođene 
sa sigurnošću do najviših vrhunaca savršenosti. Sveti 
Pavao je rekao: »Bog je odabrao ono što je maleno i 
neznatno u očima ljudskim da izvede svoja čudnovata 
djela.« 

To je, očito, bilo djelo milosti Božje koje je otac Le- 
opold bio pun i koju je obilno i širokogrudno ulijevao 
u srca svih koji su mu se približavali. 

Bio je bogat krepostima i Gospodnjim darovima. 


ŽIVOT KREPOSTI 


VJERA JE BILA NJEGOV ŽIVOT 


Vjera, koja je temelj svake kreposti, bila je značaj- 
ka oca Leopolda. 

Bila je to vjera strogo teološka i odlučno protivna 
svakoj i najmanjoj preinaki ili ljudskoj nadgradnji. 

Sveto Pismo i Predaja kako je tumači nepogrešivo uči- 
teljstvo Crkve i ništa drugo. Bog, gospodar i otac, koji 
upravlja svojom očinskom rukom svaki pothvat ljud- 
ski; Bogorodica, Gospodarica (tako ju je obično nazi- 
vao) i majka naša, uvijek nama bliza, to je bilo njegovo 
najčvršće uvjerenje koje ga je vodilo njegovim djelo- 
vanjem. 

Vjera je uistinu bila njegov život, kako kaže Sveto 
Pismo: pravednik živi od vjere. S njegovih usana od- 
zvanjala je samo riječ: »Vjeru! Imaj vjeru!« Riječ ko- 
ja je potresala savjesti, koja je bacala bljeskove novo- 
ga svijetla u duše, koja je pokretala uspavane snage, 
koja je otvarala beznadne putove. 


Svi koji su mu prišli, slažu se u potvrdi da je nje- 
gova vjera bila čudo. Činilo se da je imao pred očima 
jasno viđenje onoga u što je vjerovao. 


Posebno čvrstu vjeru imao je o presvetoj Euhari- 
stiji i o žrtvi svete mise. To bijaše središte njegova du- 
hovnog života. Svetu misu je učinio moćnim oružjem 
za pobjedu nad dušama grešnika. 


LJUBAV PREMA BOGU 


Vrlo živa vjera usadila je u srce oca Leopolda dvije 
velike ljubavi koje su ispunjavale njegov život: ljubav 
prema Bogu i ljubav prema bližnjemu. 


Gorio je od ljubavi prema Bogu. Često je govorio: 
»Na zemlji radimo tijelom, ali dušom uvijek treba da 
budemo u prisutnosti Božjoj.« On je htio u ovom sje- 
dinjenju postići herojstvo te je u tu svrhu učinio i za- 
vjet da će mišlju neprestance biti u prisutnosti Božjoj. 
Bio je,to zavjet koji mu je zadavao uistinu herojski 

trud i koji samo duše, koje su stigle na visoki stupanj 
svetosti, mogu obdržavati. 

A otac Leopold ga je obdržavao s najvećom točno- 
šću. Ako samo kroz nekoliko časaka nije mislio na Go- 
spodina, odmah bi išao da to ispovjedi s najvećom 
skrušenošću, 

Gdjekada, dok je s kim govorio iznenada bi pogle- 
dao na sat i ožalostivši se rekao: »Jadan ja! Jadan ja! 
Kuda je odlutala moja misao? Pričekajte časak«. I oti- 
šao bi pred svetohranište da zamoli oproštenje od Go- 
spodina, budući da kroz nekoliko časaka njegova mi- 
sao nije bila usredotočena na Njega. 

Tko mu se približavao, mogao se odmah uvjeriti ka- 
ko je on bio prisutan tijelom, ali njegov je duh bora- 
vio u mnogo višim sferama. I doista o čemu god bi ras- 
pravljao, njegova misao utjecala se uvijek onim višim 
principima po kojima je sve promatrao u Gospod- 
njem svjetlu. U njemu se očito osjećala prisutnost Bo- 
ga i to toliko te vas je silila neka tajanstvena sila da 
pred njim klekrete i onda kada se niste nalazili u ispo- 
vjedaonici. 


MISTIČNO SJEDINJENJE 


Neće se moći u potpunosti nikada doznati do koli- 
kog se stupnja popeo u mističnom sjedinjenju s Bo- 
gom, jer je ljubomorno sakrivao sve što se zbivalo s 
njegovom dušom. Ipak stanovita vanjska obilježja do- 
puštaju da se može sagledati nešto od prave stvarnosti. 

Onaj njegov tajanstveni zastoj vrije nego će izgo- 
voriti riječi koje su sa sigurnošću predskazivale bu- 
dućnost ili koje su najavljivale kakvo čudo, ona dubo- 
ka sabranost u molitvi da nije znao što se zbiva oko 


njega, lice.često puta kao obasjano, gotovo preobraže- 
no, na poseban način poslije pretvorbe kod svete mise; 
oči katkada blještave kao dva sunca: sve je to dovoljno 
rječito govorilo o njegovu najvišem sjedinjenju s Bo- 
gom. 

On je sam gdjekojom rečenicom koja bi mu izbje- 
gla pred njemu povjerljivom osobom dao naslutiti ka- 
ko je često puta iza pretvorbe kod svete mise bio u 
stvarnom odnosu s Gospodinori. 

Jednoga dana, govoreći s jednim od svojih pokorni- 
ka o neizmjernoj dobroti Gospodinovoj koja se objav- 
ljuje dušama i koja ih sjedirijuje s Njim, iznenada je 
gorko zaplakao i rekao: »Ta zašto, se to meni događa? 
Meni, tolikom bijedniku? Za ljubav Božju, zaprosite 
Gospodina Boga da mi se smiluje!« 


MOLITVA 


Sredstvo za ovakvo mistično .sjedinjenje s Bogoin 
bila je molitva. Moglo bi.se 'reći da je on neprestanče 
molio. Ako i samo za pola minute u njegovoj ispovje- 
daonici nije bilo nikoga, odmah bi poklekao na klećalo 
i molio. U prve _poslijepodnevne sate dok je crkva bila 
zaključana, on je umjesto, da počiva kao ostali redov- 
nici molio sve dok nije došlo vrijeme za Večernju. Če- 
sto se nalazio u kojem udaljenijem kutu crkve tako 
uronjen u molitvu da nije obraćao pažnju na ono šfo 
se zbivalo eko njega; trebalo ga je prodrmati kao iza 
sna. Uvečer, umoran i klonuo, molio je brevijar u kape: 
lici za nemoćne. Vidjelo se da pada u san, ali se odmah 
uspravlja i nastavlja moliti sve do u kasni sat. 

Mnogo puta je bio zatečen u molitvi. oko pola noći 
pa još i kasnije, klečeći na podu u sobici ili kapelici. za 

nemoćnu braću pri ugašenom svjetlu da to nitko ne 
primijeti. Molio je s tolikom pobožnošću da je izgle- 
dao kao utjelovljena pobožnost. 


Mada je mnogo trpio zbog reumatskih bolova u no- 
gama, uvijek je molio klečeći na zemlji ili klecalu, a 
da se nikada nije ni na što naslanjao niti je sjedio. 


Molio je sam i žarko je preporučivao svojim pokor- 
nicima da mole. Često je govorio: »Obećanja Božja ve- 
zana su uz našu molitvu. Sam je Gospodin obećao da 
sve možemo postići kod Njega, ali uvijek posredstvom 
molitve. Iako nam Gospod Bog daje sve badava, ipak 
to trebamo zaslužiti molitvom. To je već za nas taj- 
na... dosta, molimo!« 


LJUBAV PREMA MAJCI BOŽJOJ 


Vjera nije samo prosvijetlila oca Leopolda da je 
mogao spoznati veličinu Božju i nije u njegovu srcu 
zapalila samo takvu žarku ljubav prema Njemu nego 
mu je podala također izvanredno svjetlo o veličini Maj- 
ke Božje. On je s ushićenjem promatrao toliku uzviše- 
nost i bio zanesen njezinom nebeskom ljepotom i do- 
brotom te ju je ljubio čitavom dušom. Nazivao ju je 
Gospodaricom, i moglo bi se reći da je svakom žilicom 
svoga velikog srca neprestano težio da prema njoj iz- 
razi svoju najživlju ljubav. 

U svojoj sobici za ispovijedanje imao je sliku Dje- 
vice koju je kitio svježim cvijećem trudeći se da ga sva- 
ki dan izmijeni kao znak uvijek nove ljubavi prema 
Blaženoj Gospodarici. 


O njoj je govorio često i tada je izgledao kao da je 
sav preobražen. Od nje je molio milost za sebe i za 

svoje pokornike s tolikom vjerom i pouzdanjem da ga 
je Ona u više navrata tješila pravim čudesima. 

Kadikad je slao jadne bolesnike ili one koji su na 
bilo koji način trpjeli u baziliku svete Justine u Padovi 
pred sliku Majke Božje Carigradske s porukom da joj 
kažu: »Blagoslovljena Gospodarice, šalje me Tvoj slu- 
ga otac Leopold, podaj mi rilost!« A dobra Bogorodi- 
ca, dirnuta tolikim pouzdanjem, dijelila je milost. 


UČINILA JE TO MAJKA BOŽJA 


Gospodin Antun Capellato iz Albignasega piše ova- 
ko: »Godine 1928. moja nećakinja, teško bolesna od 
meningitisa, bila je na umoru. Pohitjeli smo ocu Leo- 
poldu koji je, čuvši za žalosni slučaj, bio duboko potre- 
sen. Zamolio je jednog kućnog pomoćnika u samostanu 
da mu donese jabuku koju blagoslovi i dadne mi je go- 
voreći: »Pouzdajte se u Majku Božju! Ponesite djevoj- 
ćici ovu jabuku, neka je pojede i Bogorodica će izlije- 
čiti malu bolesnicu.« 

Kad sam došao kući, našao sam malu nećakinju ne- 
pomičnu raskolačenih i u sliku Majke Božje uprtih oči- 
ju. Pružio sam joj jabuku; ona je uze i pohlepno poje- 
de... Bila je zdrava! 

Odmah sam se povratio ocu Leopoldu, koji čuvši o 
događaju, pun radosti podiže oči prema nebu te usklik- 
ne: »Učinila je to Majka Božja! O, Blagoslovljena, ko- 
liko je dobra!« 


»IZMOLITE JEDNU ZDRAVO KRALJICE« 


Gospodin Anđeo Meneghini iz Trsta piše: »Prošlo je 
mnogo «godina da nisam primao sakramente. Konačno 

se odlučih i pođoh ocu Leopoldu. Primio me s radošću, 
pomirio me s Gospodinom, a zatim ri je dao za poko- 
ru da izmolim jednu »Zdravo Kraljice«. Nisam se više 
sjećao te molitve i to sam saopćio ocu Leopoldu, ali on 
nije htio popustiti. Izašao sam iz njegove ispovjedao- 
nice nešto zbunjen i poklekao sam pred oltarom Majke 
Božje. Odjednom je u mojim ušima odzvanjao glas, ne- 
kako tuđi, ali sladak koji mi je šaptao slog po slog 
molitvu koju mi dade ispovjednik za pokoru. Spočet- 
ka sam bio prožet nekim strahom, a zatim sam s veli- 
kom blagošću ponavljao kako sam čuo šapat.« 


SPASILA GA MAJKA BOŽJA 


Godine 1934. otac Leopold je hodočastio u Lurd. 
Sveta Djevica napunila ga je milostima i na njegovu 
povratku čudnovato mu je spasila život. 

Sišavši s vlaka na stanici u Padovi, popeo se na ko- 
čiju zajedno sa župnikom iz Cornegliana (Korneljana) 
don Alojzijem Callegaro (Kalegaro) i uputio se prema 
samostanu. Kad stigoše u Danteovu ulicu dođe im u su- 
sret tramvaj sastavljen od više kola. Prostor između 
tračnica i zida nije dozvoljavao da prođe kočija a da ne 
bude zgnječena. Narod je počeo vikati da se zaustavi- 
mo, ali razbješnjeli konj nastavio je put i — kočija... 
prođe netaknuta. 

Zaustavio se tramvaj, a jednako tako i konj, te se 
odmah skupilo mnoštvo izbezumljenog naroda od ču- 
da. Kočijaš je govorio da mu se u tom strašnom tre- 
nutku činilo kao da se zid pomakao kako bi im dao 
mogućnost da prođu. 

Čim je narod opazio da, je u kočiji bio otac Leopold, 
počeo je govoriti: »Ništa se nije dogodilo jer je tu bio 

otac Leopold.« A otac je Leopold prolazeći odgovarao 
svima: »Ne, ne! Bogorodica nas je spasila. Vraćamo se 
iz Lurda. Djelo je to Majke Božje!« 


LJUBAV PREMA DUŠAMA 


Zajedno s ljubavlju prema Bogu i svetoj Djevici u 
srcu oca Leopolda plamsala je i druga vatra: ljubav 
prema dušama koje mu je vjera preporučivala jer su 
one oprane spasiteljskom Krvlju Kristovom. 

Ljubio je duše i žrtvovao se za njih sve do heroiz- 
ma. Poradi duša on je ostajao kroz gotovo 40 godina 
zatvoren u svojoj sobici u Padovi gdje je ispovijedao 
10 do 12 sati dnevno bez ijednog dana odmora, bez ijed- 
nog dana razonode. Uvijek ondje, bilo da je jako sunce 
ugrijalo njegovu sobicu kao peć, bilo da je zimi drhtao 
od studeni. 

Nikada da bi rekao dosta, nikada da bi otposlao ko- 
ga zbog upornog dosađivanja ili zbog toga što je došao 
u nezgodan čas. Ako bi kadšto izašao za časak, a glas 
bi ga zvonca upozorio da je i opet stigao neki pokornik, 
odmah bi se ponovo vraćao pokazujući svoju duhovnu 
radost govoreći: »Evo me, gospodine, evo me!« 


I uvijek ovako, pa ponovilo se to deset ili stotinu 
puta. Pa čak i navečer kasno kada bi otišao već u kre- 
vet, ako je koji brat pokucao na njegova vrata želeći 
se ispovijediti, odgovarao je odmah: »Evo me!« i usta- 
jao kadikad i više puta uzastopce. 

Tako u svako vrijeme, svaki dan. Uvijek prijazan i 
nasmijan, a da nije dopustio da mu izbjegne ikakav 
znak ozlojeđenosti, ikakav čin nestrpljenja, ikakav znak 
neugodnosti ili bilo kakva promjena u krotkom i bla- 
gom glasu. 

Često je ispovijedao po čitav dan goreći od grozni- 
ce. Tako jednoga dana nađe ga neki njegov prijatelj u 
ispovjedaonici u grozničnom stanju. Duboko potresen 
reče mu: »Oče, Vi imate vrlo jaku groznicu! Za Boga, 
pazite na svoje zdravlje! Nastavljajući ovako Vi ćete se 
uništiti. Pođite i lezite u krevet.« 

»Ta što ćete«, odgovori on, »mmi smo rođeni zato da 
se mučimo, odmarat ćemo se u raju. Samo gospoda, 
kada su prehlađena, ostaju u krevetu, ali mi jadnici 
moramo raditi i u groznici. Ta kako bih ja mogao poći 
u krevet dok ondje vani ima toliko duša kojima je po- 
trebna rmoja mala pomoć? Molite Blaženu Gospodaricu 
neka se pokaže da mi je majka i da mi isprosi potreb- 
no zdravlje kako bih mogao svladati poteškoće na do- 
brobit duša.« 


SVE, SVE ZA DUŠE! 


Otac Leopold govoraše često: »Sve ja moram učiniti 
za duše, sve, sve! Ja moram i hoću umrijeti na terenu. 
I tražio je od svojih pokornika da mole Gospodina tu 
milost za njega. Isus ga je uslišao, jer je ispovijeđao 
sve do navečer prije svoje blažene smrti. 

O, koliko je ljubio duše! One za njega bijahu sve i 
krv bi svoju dao za njih. Na pomisao da bi se one mo- 
gle izgubiti za cijelu vječnost trpio je smrtne muke. 

Jednoga dana neki stari bivši mornarski oficir koji 
od svoje mladosti nije primao sakramente dođe k nje- 
mu, ne da se ispovijedi, nego da mu povjeri nešto što 
ga je mučilo. Jedan njegov prijatelj, koji je jednako 
tako bio daleko od Boga, umro je, a on je spriječio 
svećenika da se približi njegovu uzglavlju, usprkos naj- 
većoj želji umirućega. 


18 


Otac Leopold naglo ustane, njegove se oči odmah 
napune suzama. Podrhtavajućim glasom, isprekidanim 
uzdisajima pođe govoreći: »Sine moj, što si to učinio? 
Što si to učinio, sine moj? Ta jesi li znao štogod o bu- 
dućem životu duša? Zašto si stavio svoga prijatelja u 
opasnost da se upropasti za svu vječnost? Ja oplaku- 
jem tvoj neizmjeran zločin..., sine, oplakuj također i 
ti; oplakujmo zajedno! ...« 

Ovaj dugotrajni grešnik ostade toliko poiresen i po- 
gođen da je briznuo u plač. Ispovijedio se i promijenio 
život. 


SVE DO HEROIZMA 


Kad se radilo o spasu duša, otac Leopold bi ostao 
u ispovjedaonici dan i noć zaboravljajući na hranu i na 
počinak. 

Često je govorio: »Ta kako bi se mogli ostaviti to- 
liki jadni grešnici zbog tjelesne hrane? 

Potreba koju je nametao samostanski život, zatva- 
ranje crkve kroz određene sate, bijaše za njega pravo 
mučeništvo. Od poglavara on nikada nije tražio bilo 
kakav oprost ili kakvu povlasticu, zamolio je jedino 
neka mu dopuste da ostane u ispovjedaonici koliko je 
najviše moguće. 

Za vrijeme svoje posljednje bolesti bio je prisiljen 
da ostane u sobi za bolesnike. Bol, što nije mogao sići 
u svoju ispovjedaonicu, nadvisivala je paranje i proba- 
danje srca od čega je gorjelo njegovo maleno tijelo. 

Jednoga dana, ne mogavši odoljeti svome žaru, htje- 
de sići da ispovijedi jednu osobu koja je došla iz vrlo 
velike udaljenosti da ga vidi. Ali snage mu je ponestalo. 
Nastojao je da se povrati u bolesničku sobu, ali došav- 

ši do polovice sicpeništa klonuo zaustavio se sav dršću- 
ći. Prođe onuda jedan brat pomoćnik: »Oče, ta zašto 
ste htjeli sići u crkvu kad se osjećate tako slabo?« 
»Ta što ćete,« odgovori s vrlo prijaznim smiješkom, 
»došla je jedna duša izdaleka i čekala me!« 
Trebalo ga je na rukama ponovo odnijeti u krevet. 


DOBROTA I VELIKODUŠNOST 


A kako je veliku dobrotu i velikodušnost pokazivao 
prema dušama! 

Naučio je od Isusa svako milosrđe kojim je trebao 
postupati prema njima. 

Gdjekome koji se, u sićušnosti svoga duha čudio to- 
likoj širokogrudnosti znao bi reći pokazujući na križ: 
»Pogledaj, on nam je dao primjer. Nismo mi umrli za 
duše, nego je on prolio svoju Božansku Krv. Stoga da- 
kle, moramo postupati s dušama kako nas je On po- 
učio, po njegovom uzoru.« 

A onda je znao u šali dodati: »Kad bi me i Gospodin 
prekorio zbog prevelike širokogrudnosti, mogao bih Mu 
odgovoriti: »Gospodaru Sveti, taj loš primjer dao si mi 
Ti umirući na križu za duše; pokrenut sam tvojom bes- 
krajnom ljubavlju.« 

Zato je i mogao reći samo nekoliko dana prije smr- 
ti: »Ima više od pedeset godina otkad ispovijedam i sa- 
vjest mi ne predbacuje što sam uvijek dao odrešenje; 
štaviše, jako mi je žao što ga tri do četiri puta nisam 
mogao dati. Možda nisam učinio sve što je trebalo da 
i u onim dušama pobudim pokajanje!« 

U jednoj drugoj zgodi reče: »Ta zašto bismo morali 
još više ponizivati duše koje dolaze k nama? Nisu li se 

Sob.ca-ispovjedaonica u kojoj je otac Leopold bio djelitelj 
Božjega milosrđa 


21 


već dosta ponizile? Zar je možda Isus ponizio carinika, 
preljubnicu, Magdalenu?« 

Stoga je postupao s dušama s najvećim poštova- 
njem, bez ikakve razlike prema različitim staležima. 


DOBROTA T USTRAJNOST 


Njegova dobrota, ipak, ne bijaše popustljivost u na- 
čelima nego širok pogled, shvaćanje za ljudsku bijedu, 
i čvrsta vjera u sposobnost moralnog popravka mnogih 
nesretnika. Uza sve to, kada je zatrebalo, znao je biti 
odlučan, gotovo nadljudski čvrst, tako da je znao pro- 
drmati i najokorjelija srca. 

Jednoga dana dođe mu neki okorjeli grešnik koji 
je nastojao opravdati svoje pogreške krivim načelima. 
Otac Leopold s najvećom ljubavlju tražio je način da 
ga privede na pravi put, ali videći da je sve beskorisno, 
ustade zažarena lica od svete srdžbe i posebno strogim 
glasom pokazujući mu vrata reče: »Gospodine, s Bo- 
gom se ne može šaliti! Odlazite i umrijet ćete u svome 
grijehu!« 

Nesretni grešnik, pogođen kao da je gromom ošinut, 
padne na koljena, udari u isprekidani plač i zatraži mi- 
lost i obeća da će se odreći svojih pogrešaka i krivih 
načela. 

Otac Leopold ga zagrli, pomiješa svoje suze sa su- 
zama tog pokornika te mu reče ljubazno: »Sada smo 
braća!« 

Otpustio ga je, obraćena i sretna. 


KREPOST PONIZNOSTI 


Otac Leopold bijaše vrlo ponizan. 
Veliki darovi koje mu je dao Gospodin nisu ga uzo- 
holili, naprotiv još su ga više učinili poniznim. Često je 

govorio: »Da su drugi primili tolike milosti od Gospo- 
dna kao ja, koliko bi više na njih odgovorili!« 

Na mnoštvo naroda koje je neprestance okruživalo 
njegovu ispovjedaonicu, na milosti koje je primao po 
svojim molitvama, na sve to ostao je potpuno bezbri- 
Žan. Govorio bi: »Dolaze s velikom vjerom i Bog ih usli- 
šava. Što ja tu imam?« 


Još je znao reći: »I zbog samog dobra što ga činimo 
s milošću Božjom moramo uvijek tražiti oproštenje od 
Gospodina, jer u to dobro polažemo preveliku važnost. 
Mi nagrđujemo djelo Gospodinovo; mi smo kao plje- 
sniva bačva koja pokvari i dobro vino kojim se napuni.« 

Dotle je došao sa svojom poniznošću da je bio goto- 
vo neprimijećen i u sredini svoje vlastite braće. Pozna- 
vahu ga samo oni koji su iskusni u raspoznanju putova 
Božjih. Većina njih, zapravo, nije poznavala blago mi- 
losti koje je pohranio Gospodin u njegovu dušu. 

Ako je gdjetko htio pokazati prema njemu znak po- 
štovanja i kad mu je govorio o dobru koje on čini u 
ispovjedaonici, postao bi ozbiljan govoreći i pokazuju- 
ći na križ: »Ovaj ovdje je umro za duše, a ne mi! Mi 
smo samo jadni ljudi, veliki grešnici. Samo za grijeh 
možemo reći: naše je djelo!« 

Smatrao se nedostojnim bilo kakve pažnje, ali je 
zato pokazivao najveću zahvalnost za svaku pa i naj- 
manju pažnju koju mu je iskazao bilo tko. Uvijek mu 
je bila u sličnim zgodama na usnama riječ: Hvala! Hva- 
la!« 

U ispovjedaonici je uvijek zahvaljivao svojim po- 
kornicima, a kadgod ih je znao i zagrliti tako da se nji- 
ma činilo kao najveće dostojanstvo kada su mogli po- 
kleknuti do njegovih nogu. 

Tako je postupao sa svima, također sa onima najsi- 
romašnijima i najbjednijima. 

Jedne večeri, iza cjelodnevnog napornog posla, jed- 
nom svećeniku koji mu je izrazio zahvalnost za sve do- 
bro što ga je toga dana učinio mnogim dušama, uozbi- 
ljivši se reče: »Zahvalimo Bogu i zarmolimo ga za opro- 
štenje, jer se je udostojao dozvoliti da naša ništetnost 
dođe u dodir sa blagom njegove Inilosti!« 

Njegov trud sve do istrošenosti sila za njega nije 
značio ništa; ono što je imalo vrijednost, bio je samo 
Bog i njegovo milosrđe kojega se on smatrao samo kao 
nedostojno oruđe. 


»NITI MI ŠTO DAJU NITI MI šTO ODUZIMAJU« 


Jednoga dana prolazio je on u pratnji jednoga od 
svojih prijatelja po nekoj ulici u Padovi. Iznenadno 
jedna gospođica pogledavši kroz prozor iz kuće, zovne 
domaće govoreći: »Brzo, dođite da vidite! Prolazi sveti 
redovnik!« 

Otac Leopold primijetivši da se te riječi tiču njega, 
poblijedi i nastojao je ubrzati korak, a da nije dao od- 
govora svome pratiocu koji ga je nastojao rastresti 
drugim razgovorima. 

Kad su došli do mjesta gdje nije bilo nikoga, on se 
zaustavi, prekriži ruke na prsima, podigne oči prema 
nebu i s uzdahom reče: »Niti Ini što daju niti mi što 
oduzimaju! Molimo Gospodina Boga da mi oprosti mo- 
je grijehe — zaklinjem vas!« 


»OSTAVI NEKA SE ZABAVLJAJU« 


Jednoga dana otac se Leopold vraćao iz grada u sa- 
mostan. Okružila ga jedna grupica uličnjaka, ismije- 

havali su ga i zabavljali su se stavljajući mu u kapucu 
kamenčiće. Uto naiđe Dr. Anđeo Ferrini, njegov pokor- 
nik, koji kad vidje toliku drskost, strogo prekori dera- 
ne, ali dobri otac ga je smirivao govoreći sav nasmi- 
jan: »Ostavi, doktore, ostavi, neka se zabavljaju. Za- 
služujem i mnogo štošta gorega!« 

U svojoj poniznosti otac Leopold neprestance je mo- 
lio Gospodina da bi mogao učiniti još mnogo dobra, 
ali pod uvjetom da to ostane u tajnosti. I bio je usli- 
šan, jer usprkos tome što se oko njega kretao čitav je- 
dan svijet i što su se po njegovim molitvama zbivali 
posve izvanredni događaji, ipak sve je nekako svrša- 
valo u tajnosti. Nikakvo razglašivanje u javnosti, nika- 
kva buka pa ni u najizvanrednijim okolnostima. 


A upravo on sam stvarao je šutnju oko sebe, šutnju 
koja je tako draga Bogu. 


DAROVI BOŽJI 


Otac Leopold nije imao vanjske draži. 

Vrlo malena stasa, nije bio lijep na izgled, uvijek 
je patio od boli na želucu, boležljiv sa bezbroj drugih 
smetnji, teško je sricao riječi. Ali oči mu bijahu vrlo 
žive i često su se izvanredno sjajile ižarivajući veličinu 
duha koji je prožimao ovo slabašno tijelo. 

One su bile izražaj najvećih darova kojima ga je 
Bog obdario. 


29 


SVJETLO MUDROSTI 


Imao je dar mudrosti. Bio je obdaren oštroumno- 
šću, pronicljivošću koje je stekao dubokim studijem 
Svetoga Pisma i Svetih Otaca, osobito sv. Tome i sv. 
Augustina te slavnih moralista. Ali njegove su riječi če- 
sto puta odavale tolike mlazove nebeske mudrosti koji 
su mogli dolaziti samo od Gospodina. 

Prečasni Dal Sasso, predavač filozofije u sjemeni- 
štu u Padovi, kaže o njemu otvoreno: »U duši oca Le- 
opolda, Mudrost Božja stvorila si je izabrani stan obo- 
gaćujući ga svojim rasvjetljenjima.« 

Njegova mudrost ipak bijaše prije svega mudrost 
ispovjednika kojom je znao rasvijetliti duše i dovesti ih 
na najteži put savršenosti. 


RAZBORITOST SAVJETA 


Posjedovao je u izvanrednoj mjeri dar savjeta. Dar 
koji je, usavršujući njegovu razboritost, omogućavao 
da spremno i sigurno rasuđuje po jednom specijalnom 
nadnaravnom prosvjetljenju o onome što treba činiti, 
posebno u teškim slučajevima. 

Visoki crkveni dostojanstvenici tražili su njegovo 
mišljenje u teškim zgodama za njihove biskupije, sve- 
ćenici su dolazili pred njega sa zamršenim slučajevima 
župničke službe, oci redovničke zajednice iznosili su 
pred njega često puta zabrinjujuće prilike, također ve- 
liki poslovni ljudi trgovačkog svijeta tražili su kod 
njega savjeta i svjeila. 

Otac Leopold pažljivo ih je saslušao, sam se sabrao, 
zatražio je rasvjetljenje od Boga, a iza toga je dao s 
najvećom jasnoćom i sigurnošću zatraženi savjet. A 


28 


njegova je riječ bila uvijek riječ razboritosti, riječ is- 
kustva, najviše mudrosti. 

Kad je dijelio savjet, bio je uistinu službenik Božji, 
osjećao je svu odgovornost teške i osjetljive dužnosti, 
i nije to rješavao u svoje ime nego u ime Gospodinovo. 


Zbog toga, davši jednom savjet, nije dozvoljavao po- 
navljanje. Sigurnost da je govorio kao službenik Božji, 
tj. u ime Njegovo, dozvoljavala mu je da se posluži od- 
lučnim riječima i da progovori odlučno. Znao bi reći: 
»Tko je govorio? Govorio je Bog!... Dosta!« 


Bio je pod utjecajem svoje vjere i poniznosti zbog 
čega se i smatrao nesposobnim za bilo koju stvar, ali 
je čvrsto vjerovao da je svećenik u vršenju svoje slu- 
žbe pravo oruđe Gospodinovo. 


TJEŠITELJ ŽALOSNIH 


Bog mu je udijelio dar da tješi žalosne i smiruje sa- 
vjesti u njihovim moralnim tjeskobama. 


I samo jedna njegova riječ bila je dostatna da ras- 
prši bolne nemire i da povrati vedrinu u duše. Bile su 
posve jednostavne riječi koje je progovarao. A ipak, 
njegova riječ bijaše kao samilosna ruka koja je draga- 
la i ublaživala i najžešće boli. Kolike su suze potekle 
u njegovoj ispovjedaonici! Najprije suze bola i zdvoj- 
nosti, a onda radosti zbog neočekivane nade, nanovo 
stečenog Inira za koji se držalo da je zauvijek izgub- 
ljen. Može se reći sa najvećom sigurnošću da su se u 
Padovi svi kojih je srce bilo jadom raskidano utjecali 
odmah njemu da od nejga zatraže utjehu i ohrabrenje. 

ČITAO JE BUDUĆNOST 


Imao je i proročki dar 

U više navrata proricao je budućnost, događaje koji 
se na ljudski način ne bi mogli predvidjeti, i to je činio 
s tolikom jednostavnošću da pokatkada oni kojima je 
proricao toga nisu ni zapazili. Tek kada se stvar dogo- 
dila, sjetili su se tajanstvenih riječi koje su čuli. 


NACRT BOŽJI 


Godine 1913. pođe jedna gospođica u Padovi da se 
ispovijedi kod oca Leopolda. Poslije ispovijedi pozove 
je u sakristiju i reče joj preobrazivši se sav u licu: »Go- 
spodar lađice ima nacrte s vama. Odgovorite uvijek na 
milost Božju.« 

Mnogo godina kasnije ona gospođica postala je čas- 
na sestra Marija Asumpta od Presvetog Trojstva i os- 
novala je zavod časnih sestara, Služavki Presvetog Troj- 
stva sa sjedištem u Rovigu. Kada se je 1913. godine is- 
povijedila kod oca Leopolda, nije još ni pomišljala na 
nešto slično kako to potvrđuje u jednome svome pis- 
mu. 


»SUTRA ĆE OZDRAVITI« 


Gospođica Evelina Berto iz Bovolente piše: »Godine 
1925. veoma teško sam se razboljela od upale unutra- 
šnje srčane opne. Otkucavali su mi posljednji časovi. 

Ali 18. ožujka na predvečerje Sv. Josipa ode moj 
otac k ocu Leopoldu i ispriča mu plačući svoju najtežu 
bol. Sa smiješkom on mu je odmah odgovorio: »Ne- 
mojte se ničega bojati. Sutra je blagdan sv. Josipa, ja 
ću se sjetiti vaše kćeri kod sv. mise i ona će ozdraviti!« 


Dan kasnije, ujutro u šest sati u času kada je upra- 
vo otac Leopold služio sv. misu, osjetila sam se odjed- 
nom zdrava, prencrazivši liječnika i sve one koji su 
poznavali moj beznadni slučaj. 

Kad je otac Leopold čuo za događaj, uskliknuo je 
sav radostan: »Nisam li vam rekao da će sv. Josip uči- 
niti nešto veliko?« 


ITALIJA U MORU VATRE 


Gospodin Anđeo Marzotto iz Padove pripovijeda: 
»Na dan 23. ožujka 1932. pođoh vrlo rano k ocu Leopol- 
du. Ušavši u njegovu ispovjedaonicu nađoh ga veoma 
uznemirena. 

»Oče, što vam je?,« upitah ga, »Imožda se osjećate 
slabo?« 

— »N€, ne, ne osjećam se slabo.« 

— »Možda vam se dogodila kakova nesreća?« 

— »Ne, nije mi se ništa dogodilo,« odgovori još a 
onda udari u gorki plač. 

Duboko potresen nastojao sam još da doznam uz- 
rok tolikoj tjeskobi, i konačno mi otac Leopold reče: 
»Noćas za vrijeme molitve Gospodin mi je otvorio oči 
i vidio sam Italiju u moru vatre i krvi!« 

Rekavši ovo prekri lice rukama te nastavljajući pla- 
kati nadoda: »Dao Bog da sam se prevario!« 

Ostao je tako kroz nekoliko časaka, zatim nadvla- 
davši sama sebe načini odlučnu kretnju rukom i od- 
lučno reče: »Ne, nažalost nisam se prevario! Italija će 
biti sva u moru vatre i krvi!« 

Najžalosniji događaji rata, nažalost, potvrdili su nje- 
govo bolno predskazivanje. 

»VI NEĆETE UMRIJETI« 


Gospođa Anđela Meneguzzi iz Venecije piše: »Go- 
dine 1934. zbog trovanja u crijevima bila sam na rubu 
života. Moji su se rođaci obratili ocu Leopoldu koji od- 
mah napiše na moje ime: »Nemojte si zadavati brige! 
Znajte, gospodo, i upamtite dobro ono što vam kažem, 
vama preostaju još mnoge godine života. Vi nećete um- 
rijeti tako brzo.« Za kratko vrijeme ja sam ozdravila i 
uživala sam uvijek odlično zdravlje. Također sada, po- 
slije više od dvadeset godina, osjećam se dobro. Još uvi- 
jek čuvam dragocjeno pismo.« 


»BIT ĆETE ZADOVOLJENI U SVEMU« 


Višestruki doktor Petar Carenza (Karenca) iz Rima 
piše: »Na dan 28. 1 1937. dođoh u Padovu k ocu Leopol- 
du da ga zamolim za jednu veliku milost. Žena mi je 
bila pred porođajem. Budući da je imala vrlo velike 
neprilike s prijašnjim porođajima, liječnici su smatrali 
da je slučaj vrlo pogibeljan.« 

»Vratite se mirno«, reče mi otac Leopold, »i uvje- 
rite svoju gospođu da će sve završiti dobro i da neće 
biti potreban nikakav liječnički zahvat. Dapače, ozdra- 
vit će također i od svih smetnji koje ju muče već toliko 
vremena.« 

— »Oče«, nastavio sam, »imali bismo još jednu dru- 
gu želju. Bili bismo jako sretni, kad bi se rodila dje- 
vojčica!« 

— »Bit ćete zadovoljeni i u tome!« 

— »Biste li mi mogli, kad vidim da ste toliko dobri, 
sve to što ste mi rekli u četiri oka napisati, kako bi mo- 
ja gospođa mogla biti potpuno mirna?« 

— »Bez daljnjega!« — odvrati on. 

Miran i siguran da mu je sve ono što je rekao bilo 
nadahnuto od Boga, otac Leopold odmah napisa ono 
što je rekao. 

» Sve se je tako ispunilo, i mi još uvijek kao relik- 
viju čuvamo to dragocjeno pismo.« 


PRORIČE DA ĆE I KAPUCINSKA CRKVA U PADOVI 
BITI PORUŠENA 


Gospodin Anđeo Bianchin iz Verone piše: »Jednoga 
dana za vrijeme rata pošao sam posjetiti oca Leopolda. 
Pitao sam ga hoće li također i Padova biti bombardira- 
na. »Bit će« — odgovori mi — »i to strašno«. Zatim na- 
stavi: »Također ovaj samostan i crkva bit će pogođeni, 
ali ova sobica (njegova ispovijedaonica) ne, ova neće 
biti! U njoj je Bog iskazao mnogo milosrđa dušama i 
ona mora ostati kao spomenik njegove dobrote.« 

Na žalost riječi oca Leopolda doživjele su svoje is- 
punjenje. Na dan 14. svibnja 1944. crkva i samostan 
otaca Kapucina u Padovi za vrijeme zračnog bombar- 
diranja bio je pogođen s pet bombi velike razorne mo- 
ći. Crkva je bila potpunoma srušena, a velikim dije- 
lom bio je razoren i samostan. Nepovrijeđeni su ostali 
samo kip Majke Božje i sobica gdje je ispovijedao otac 
Leopold.« 


ČITANJE SRDACA 


Otac Leopold je imao dar čitanja srdaca. 

On je prodirao svojim pogledom u najveće dubine 
savjesti i otkrivao najskrovitije tajne. Katkada je to 
bio plod njegova velikog iskustva, jer je poznavao ljud- 

sko srce, ali u vrlo mnogo slučajeva to je bilo pravo nu- 
tarnje rasvjetljenje koje mu je otkrivalo u potpunosti 
dušu pokornika u kome je čitao stvari kao da ih čita 
iz otvorene knjige. 

To je bio razlog zašto je više puta, čim bi pokornik 
otvorio usta da se optuži odlučno prekidao govoreći: 
»Dosta! Razumio sam, znam sve!« 

Gdjekoji pokornik nije se htio smiriti na ove riječi; 
otac Leopold, da bi mu dao do znanja kako je besko- 
risno njegovo daljnje nastojanje, otkrio mu je odmah 
i najskrovitije tajne njegove savjesti. 

Svjedočanstva o ovoj stvari brojnija su, nego u bilo 
čemu drugome. 


»ZNAO SAM SVE« 


Jedan otac kapucin, prije nego će učiniti svečane za- 
vjete, pođe k ocu Leopoldu i zatraži da obavi opću ispo- 
vijed: »Mnogo sam riislio na vas za vrijeme duhovnih 
vježbi!« Jedva što je otvorio usta, otac Leopold ga pre- 
kine govoreći: »Dosta! Sve sam razumio; nije potreb- 
no da više išta kažete.« 

Ali on je ustrajao, moleći ga da mu dopusti radi vla- 
stitog smirenja. 

Tada otac Leopold reče: »Pa dobro, da biste ostali 
mirni ja ću vam kazati sve što god ste učinili.« 

I tako, kroz više od 20 minuta, iznio mu je sveo 
čemu se treba optužiti sa svim i najmanjim sitnicama, 
dodavši čak i stvari kojih se ni on nije sjećao usprkos 
marljivog ispita savjesti. 

»Vidite li«, završavao je, »nije bilo potrebno da se vi 
optužujete, jer mi je sve bilo poznato. Naučite se vje- 
rovati riječi ispovjednika.« 


32 





Otac Leopold fotografiran na prolazu kroz grad Padovu 

Nešto sličnoga dogodilo se 1932. g. jednom bratu po- 
moćniku kapucinu. Na nastojanje da mu dopusti kako 
bi se u potpunosti optužio, otac Leopold mu reče: »Pa 
neka bude; da biste mogli ostati mirni na moju riječ, 
pokazat ću vam da znam sve što ste učinili.« Također 
i njemu iznese svu njegovu savjest dodajući i stvari 
koje je i on sam zaboravio. 

I na kraju zapita brata pomoćnika koji je bio pogo- 
đen i duboko zbunjen: »Što dakle, nije li to ono što ste 
mi htjeli reći? Vidite da sam ja znao sve!« 


»DOĐITE U CRKVU« 


Jednoga dana otac Leopold se vraćao pješke u sa- 
mostan. I baš u blizini crkve prođe pokraj njega netko 
na biciklu. Bio je to neki gospodin koji već kroz dobrih 
40 godina nije prekoračio praga crkve, hvalisao se da 
ne vjeruje u Boga i pogrđivao Crkvu i svećenstvo. 


Otac Leopold, koji ga do tada nije nikada vidio, po- 
čeo ga je gledati na takav način da se dotični čovjek 
zaustavio i pitao ga: »Oče, Inožda ste htjeli nešto pitati 
budući da me tako gledate?« »Želim da vi pođete od- 
mah sa mnom u crkvu!« 

Gospodin je bio kao gromom pogođen; za trenutak 
je ostao neodlučan, a zatim reče odlučno: »E pa dobro, 
idem!« 

Uđe u crkvu i otac Leopold ga odvede u svoju ispo- 
vjedaonicu i otpusti ga pomirena sa samim sobom is 
Bogom. 

Od onoga dana živio je kao odličan katolik i svima 
je pripovijedao o onom pogledu oca Leopolda koji mu 
je prodro poput mača u dušu i koji ga je tako prodr- 
mao da mu nije mogao odoljeti na poziv da se obrati. 

ŽRTVA ZA SVOJ NAROD — APOSTOL 
CRKVENOG JEDINSTVA 


Život oca Leopolda može se promatrati pod dva raz- 
ličita vida: iedan, voznat svima, koji se sastojao u ne- 
vierojatnoi žrtvi da je ostajao u ispovjedaonici svaki 
dan po više od 12 sati, i to gotovo kroz 50 godina i dru- 
gi, poznat samo Bogu i djelomično gdjekojoj povjerlji- 
voi osobi vo kome je otac Leopold bio nespretna žrtva 
svoga mučeništva za povratak istočne braće u jedinstvo 
Katoličke Crkve. 

Postao je kapucin zato da bi pošao na Istok da do- 
prinese svojim služenjem braći za veliku stvar sjedinje- 
nia; za ovo se pripremao najvećom marljivošću, uče- 
niem istočnih jezika, ali Gospodin je htio da ostane kroz 
čitav svoj život zatvoren u ispovjedaonici. »Poslušnost 
ga je razapela u skromnu sobicu ispovjedaonice« — 
kako reče padovanski biskup Jeronim Bortignon. A on 
je, u stvari, ispovjedaonicu odabrao za veliko poslanje. 


GLAS BOŽJI 


18. lipnja 1887. g. Gospodin ie jasno dao čuti svoj 
glas ocu Leoplodu dok je još bio student u Padovi po- 
zivajući ga da posveti svoj život radu za uspostavljanje 
crkvenog jedinstva između Istočne i Zapadne Crkve. 
Morao ie to biti jedinstven događaj, jer ga otac Leopold 
nije nikada zaboravio. Pedeset godina kasnije piše: 
»Ove godine pada pedeset godišnjica otkako sam po 
prvi put začuo glas Božiji koji me je pozivao da se mo- 
lim i vromičem povratak razjedinjene istočne braće u 
katoličko jedinstvo.« 

Od onoga dana njegovo srce nije više mirovalo. 
Istok ga je privlačio neodoljivom silom. Tek što je po- 

stao svećenik, zatražio je od poglavara da pođe među 
istočnu braću, ali mu nije bilo dozvoljeno zbog previše 
slaba zdravlja. Prošao je od samostana do samostana, 
gdjekada i približujući se više prema Istoku kao ono 
kada je bio u Zadru i na Rijeci, ali onda se ponovo mo- 
rao vratiti u Venecijansku provinciju. Činilo se kao da 
se Bog poigrava s njim. Usadio mu je u srce i podržavao 
u njemu uvijek živu, dapače uvijek žarču želju za veliko 
poslanje, a ipak poslije toga je dopustio sve prepreke 
na putu do ostvarenja te želje. Naprotiv, Bog je imao 
posve osebujan nacrt i otac Leopold ga je s vremenom 
upoznavao dok ga nije u potpunosti otkrio. Gospodin 
je htio ne da pođe raditi na Istok, ne da napiše knjige 
sa svrhom povratka istočne braće, nego jednostavno da 
se žrtvuje koliko je bilo u njegovoj moći da bi zaslužio 
milost za taj veliki događaj. Gospodin je htio jedino to 
da otac Leopold ostane skriven mučenik. 


I otac Leopold spoznavši volju Gospodnju, veliko- 
dušno je primi i u tišini se žrtvovao. Shvatio je da je 
Bog htio njegovu žrtvu i stoga nikome nije govorio o 
svojem poslanju. Jednoga dana kada se neki brat čudio 
što više ne govori o želji svog apostolskog djelovanja 
na Istoku, reče: »Prije izvjesnog vremena imao sam pri- 
liku susresti i pričestiti jednu svetu osobu.« Poslije pri- 
česti reče mi ona: »Oče, Isus mi je naredio da vam saop- 
ćim da je svaka duša kojoj ste od pomoći ovdje u 
ispovjedaonici vaš Istok. Bog me dakle hoće ovdje, a 
ne na Istoku.« 


Jednoga dana reče nekome svome prijatelju: »Ja 
sam rođen usred naroda koji ne misli na način kako mi 
mislimo, ali ja živim za njega. Molite Blaženu Gospoda- 
ricu da mi isprosi milost da, pošto ispunim svoje posla- 
nje u Padovi, mogu ponijeti svoje bijedne kosti među 

svoj narod za dobro njihovih duša. Žele me imati ovdje, 
ali se osjećam kao ptica u krletki; moje srce je uvijek 
onkraj mora.« 


I bijaše zaista tako. On je savršeno shvatio da je 
Gospodin htio da ostane kao žrtva kroz cijeli svoj život 
u sobici i da sluša ispovijedi pokornika kako bi u ovom 
teškom poslu njegova dokrajčana žrtva postala cijenom 
otkupljenja koje je on tražio za spas odijeljene toliko 
ljubljene istočne braće. Sam otac Leopold u više je na- 
vrata zapisao: »Svaka duša koja bude zatražila moju 
pomoć, bit će moj Istok.« 


NOVO ZVANJE I KONAC NJEGOVA ŽIVOTA 


Otac Leopold smatrao je poziv Gospodnji da žrtvom 
doprinese za sjedinjenje istočne braće s Rimskom 
Crkvom novim zvanjem koje je sadržano već u franje- 
vačkom zvanju. Pisao je o tome često puta: »... Pred 
Bogom: Ne postoji u meni ni tračak sumnje; zbog istog 
razloga po kome sam odabran u svećeničko i serafsko 
zvanje pozvan sam i za spas istočnog naroda tj. odije- 
ljene istočne braće, I zato moram odgovoriti na Božju 
dobrotu našega Spasitelja Isusa Krista koji se udosto- 
jao mene izabrati kako bi se i po mojoj službi konačno 
jednom obistinilo Božje obećanje: »I bit će jedan ovči- 
njak i jedan Pastir.« 

Ovo novo zvanje htio je da postane svrha njegova 
života, ulažući za nj sve svoje snage. Pisao je: »Budući 
da je Gospodin Isus pomirna žrtva za grijehe čitavoga 
svijeta, on je ujedno i žrtva za nesjedinjenu istočnu 
braću. Stoga želim i odlučujem da svrha moga života, 
tj. potpun smisao svega moga bistvovanja bude da po- 
služim ovoj božanskoj ljubavi Krista Gospodina.« 


POSVEĆEN PO ZAVJETU 


Otac Leopold nije se zadovoljio čvrstom vjerom da 
glas Božji koji ga je pozvao da radi za sjedinjene odije- 
ljene istočne braće bude za njega samo pravo zvanje i 
svrha života nego je htio sve to posvetiti još zavjetom 
i učiniti svetom dužnošću. Napisao je to bezbroj puta, 
zgoda; zapisivao je to na svete sličice, na različite papi- 
riće, na knjižice koje je svaki dan upotrebljavao. Kada 
nije imao vremena da ispiše sve riječi zavjetovanja, 
stavljao je samo datum ispod već ispisanog obećanja; 
bila je to njegova nakana da obnovi svoje obećanje već 
ranije učinjeno. Radio je to s tolikim žarom i revnošću 
da vam još uvijek uzbuđuju srce samo dok čitate ove 
retke. 

Evo nekoliko zapisa: »U ruke moga ispovjednika 
obnovio sam svoj zavjet sa zakletvom: Ja brat Leo- 
pold Marija, pred Bogom, pred Djevicom njegovom 
Majkom i pred svecima ispovijedam da sam vezan za- 
vjetom da se brinem za promicanje sjedinjenja odjelje- 
ne istočne braće u Katoličko jedinstvo.« 


SA STALNOM SVIJEšSCU 


Otac Leopold, pozvan za rad oko sjedinjenja istoč- 
nih naroda, prihvativši jednom, dapače posvetivši ovo 
svoje zvanje zavjetom, htio ga je što savršenije ispuniti 
koliko mu je god bilo moguće. 

Prije svega nastojao je da bude dostojan tolikoga 
poslanja. Piše ovako: »Hoću postati izabrana posuda 
dok ne postane samo jedan ovčinjak i samo jedan Pa- 
stir.« I još: »Sjeti se (govori za sebe): koliko budeš 


svetije vršio svoju dužnost, toliko će biti veći učinak za 
sjedinjenje istočne braće.« 

To su rečenice koje ne izražavaju samo trenutačni 
žar nego su stvaran izraz duše koja je neoslabljenom 
snagom težila za ostvarenjem velikoga djela. U tu svrhu 
upravljao je sve svoje djelovanje ne sa jednom općom 
i neodređenom nakanom nego se silio da je vrši sa 
stalnom aktivnom sviješću. I to je zapisao prečesto pu- 
ta da bi se lakše sjetio što treba i što želi učiniti. 

Evo jednog takvog zapisa koji obuhvaća sve druge: 
»Obavezujem se zavjetom za cijelo vrijeme života da ću 
upraviti svaku svoju djelatnost iz trenutka u trenutak 
sa svim marom, koliko je to moguće mojoj slabosti, za 
povratak odjeljene istočne braće u Katoličko jedinstvo.« 


NAČIN ODRŽAVANJA ZAVJETA 


Otac je Leopold mnogo razmišljao na koji će način 
obdržavati svoj zavjet za sjedinjenje odijeljene istočne 
braće i konačno pod vodstvom svoga duhovnoga vođe 
pronađe pravi put i odredi ono što je on nazivao svojim 
načinom, svojim skromnim načinom rada za spasenje 
istočne braće. 

Sastojao se u ovome: svakoga pokornika koji se 
bude približio k njemu za ispovijed, on će primati kao 
da je jedan od pripadnika nesjedinjene istočne braće 
koji se po njegovu posredovanju vraća Crkvi rimokato- 
ličkoj. Sve štogod bude učinio za tu dušu, sve će to pri- 
kazati Bogu da bi postigao zbliženje jednoga od pripad- 
nika svoga naroda u jedinstvo Crkve. Njegovo je, dakle, 
djelovanje imalo dvostruku aktualnu nakanu: učiniti 
dobro duši koja se nalazila pred njim i ujedno u ovoj 
duši spasiti jednoga sina koji se udaljio od ovčinjaka 

Kristova. Zapisao je ovako: »Moram izvršiti svoje dvo- 
struko poslanje, to jest spasenje svoga naroda brinući 
se za duše po sakramentu ispovijedi.« 


ORUŽJE POSLUŠNOSTI I MOLITVE 


Otac je Leopold bio duboko uvjeren da će njegovo 
djelo biti stvarno uspješno jednostavno zbog razloga 
što je sve izvršivao iz poslušnosti. Dao se na ispovije- 
danje jer su ga poglavari odredili za tu službu. Pod 
vodstvom i po duhu sv. Franje i sv. Ignacija Lojolskoga 
shvatio je da pred Bogom nijedan dobar čin učinjen po 
svojoj volji nema toliku vrijednost kao čin posluha 
izvršen iz ljubavi prema Bogu. 


Shvatio je da je potrebno imati u rukama jako oruž- 
je za zbliženje i sjedinjenje istočne braće. Za njega to 
je bila poslušnost i njom se služio na najsavršeniji na- 
čin. Za svakoga pokornika koji je klekao pred njega 
on je obnavljao nakanu da će ga saslušati i ohrabriti i 
da to želi učiniti iz poslušnosti, a zaslugu je prikazivao 
Bogu da zadobije veliku milost sjedinjenja istočne bra- 
će u zajedničkom Petrovom ovčinjaku. Zapisao je: »Za- 
vjetom se obavezujem da ću sve sile svoga života upo- 
trijebiti za sjedinjenje nesjedinjene istočne braće u 
skladu s poslušnošću prema mojim poglavarima.« 


Uz oružje poslušnosti nadodao je oružje neprestane 
žarke molitve da Inogne zadobiti od Gospodina milost 
za taj toliko velik događaj. Jednoga je dana rekao nekoj 
svojoj povjerljivoj osobi: »Naši su oci molili, mi moli- 
mo, drugi će moliti poslije nas, i ja se nadam da nije 
daleko dan kad će biti samo jedan ovčinjak i samo je- 
dan Pastir.« 

PRIKAZAO SEBE ZA ŽRTVU 


Otac Leopold nije se zadovoljio samo zavjetom ko- 
jim je posvetio svoj život za spas i sjedinjenje istočne 
braće i da samo uzdiže Gospodinu svoju molitvu da bi 
zadobio toliku milost nego ga je njegovo veliko srce 
ponijelo mnogo dalje: sebe je prikazao kao žrtvu za 
svoju braću. Piše ovako: »Spoznavši sada veličinu bo- 
žanske ljubavi prema nama, evo ja ponovno obnavljam 
svoje zavjete i prikazujem se kao žrtva za otkupljenje 
svoje istočne braće.« 


I, uistinu, bijaše žrtva. Tko samo pomisli na njegovu 
žrtvu u ispovjedaonici kroz više od 40 godina, na nepre- 
stane patnje koje je podnosio s tolikim predanjem, da 
ne reknemo s radošću; tko pomisli na to da kroz cijeli 
život nije nikada počivao više od pet sati od 24 koliko 
ih ima dan, dok je ostale trošio za ispovijedanje i mo- 
litvu, razumjet će dobro da se za to da netko postane 
žrtva, ne riječima nego djelom, zaista ne može tražiti 
više. 


ŽRTVA S ISUSOM NA OLTARU 


Poslušnost, žrtvu, molitvu, sve ovo otac je Leopold 
namijenio za spas svoga naroda po jedinstvu s rimskom 
Crkvom, ali kao najmoćnije sredstvo da zadobije tu 
veliku milost smatrao je žrtvu svete mise. Sveta misa 
za njega je bila najuzvišenija stvar što se može zami- 
sliti: bijaše to Isus koji se žrtvovao i koji je zasluživao 
milosrđe za nesjedinjenu braću, a on je bio samo služ- 
benik koji je surađivao u tako velikom Božjem nacrtu. 
Jednom zgodom piše ovako: »Moram odgovoriti bo- 
žanskoj dobroti Gospodina našega Isusa Krista koji se 

udostojao mene odabrati da bi se također po meni 
njegovu službeniku jednom obistinilo Božje obećanje: 
»I bit će samo jedan ovčinjak i sarno jedan Pastir. — 
Kažem: po mojoj službi, ukoliko se služeći misu na tu 
nakanu Božja ljubav prikazuje za nesjedinjene i tako 
se izvršava njihovo otkupljenje.« 


Sve mise koje je imao slobodne prikazivao je Bogu 
za svoje veliko poslanje; ali to nije zadostojalo njego- 
vu žaru i zato je nastojao iskoristiti, koliko je to bilo 
moguće, obilno blago svakodnevne božanske žrtve. Sve- 
ta misa pred Bogom ima neizmjernu vrijednost; stoga 
zadovoljivši pravdi i ljubavi u nakani kod svete mise 
ostatak zasluga šio je još preostalo namjenjivao je za 
svoje djelo. Evo njegove misli i još više ljubavi njegova 
srca u ovom zapisu: »Zavjetom se obavezujem: koliko 
god puta budem služio misu, ne budem li zapriječen 
pravednošću ili obavezom prema drugima, sav će plod 
svete žrtve biti za sjedinjenje odijeljene istočne braće u 
katoličko jedinstvo. A kada mi pravednost i pijetet bu- 
du nalagali drugačije, tada će — ostavljajući netaknute 
pravednost i ljubav — sav plod koji preostaje biti za 
istu svrhu.« 


Vjera je u duši oca Leoploda stvarala ovaj divni svi- 
svijet odluka ,ona je hranila žar za otkup njegova na- 
roda dajući mu sigurnost i siguran uspjeh njegova pot. 
hvata. 


Jednoga dana iza odslužene mise za istočnu braću re- 
če jednoj sebi povjerljivoj osobi: »Jutros sam prikazao 
svetu misu za svoj narod«, — a onda učinvši odlučnu 
kretnju rukom i rasvijetljen u licu nadoda — »i sigu- 
ran sam da su one duše već osjetile učinak tolike 
žrtve!« 

UZ MARIJINU POMOĆ 


Drugo moćno sredstvo za ostvarenje svoga poslanja 
u vezi ponovnog ujedinjenja nesjedinjene istočne braće 
s katoličkom Crkvom otac je Leopold našao u pobožno- 
sti prema Majci Božjoj. 





Grad gdje je sproveo gotovo 50 godina u ispovjedničkoj 
službi i umro na glasu svetosti 

Svoju sigurnost temeljio je na teološkoj nauci u 
vezi Marijinoga sudioništva u spasenju ljudskog roda 
te prema tome i naše istočne braće, i smatrao se služ- 
benikom Djevice u tom djelu milosrđa. Piše ovako: 
»Božanskom vjerom držim da si ti, Blažena Djevice, 
najvećma zabrinuta za odijeljenu istočnu braću i ja sil- 
no želim sudjelovati u ovome tvome materinskom čuv- 
stvu. U tu svrhu bit će usmjerena sva nastojanja moga 
života: da pomažem tvoje majčinsko poslanje u onoj 
mjeri koja po nacrtu Božjem treba biti izvršena mojim 
posredovanjem.« 


Svoje djelo stavio je u ruke Marijine siguran da će 
ga Ona dovesti u luku. I kada se činilo da će ga okolno- 
sti spriječiti u radu za ispunjenje njegova ideala, obra- 
ćao se svojoj dobroj Majci i sa sinovskim joj povjere- 
njem pisao: »Ti vidiš, Djevice Marijo, u kakvim se 
okolnostima odvija moj život, ti vidiš kolike me okolno- 
sti pritišću: udostoj se, molim Te, preuzeti moju sivar 
u svoje ruke.« 


SIGURNOST U PONOVNO SJEDINJENJE 


Samo vjera, duboka i nepokolebljiva vjera, podrža- 
vala je oca Leopolda u tom sakrivenom djelu koje ga 
je stajalo suza i krvi; ta ista vjera hranila mu je nepo- 
kolebljivo uvjerenje da će njegove žrtve ubrzati toliko 
željkovano sjedinjene Istočne i Zapadne Crkve. Bio je 
u to siguran. 

Zalog sigurnosti bila mu je dobrota i moć Bogoro- 
dice. Jednom zgodom piše: »Presveta Djevice, koju 
istočna braća toliko štuju, posve sigurno imat će najve- 
ću brigu za njih i isprosit će im od Božanskoga Sina 
dar najčistije vjere.« 

A kada je služio svetu misu za svoju istočnu braću, 
sigurnost o njihovu sjedinjenju s Rimokatoličkom Crk- 
vom napunjala ga je uzbudljivom radošću. Jednoga 
dana reče jednoj od svojih povjerljivih osoba: »Vidiš, 
jutros sam prikazao svetu misu za svoju istočnu braću 
i zatim, misleći na veličinu božanske Žrtve što sam je 
prinio Vječnome Ocu, uskliknuh: — Uskrati mi sada 
uslišanje ako možeš, blagoslovljeni Gospodaru!« I za- 
plače od uzbuđenja. 

A Vječni Otac, koji mu je stavio u srce toliki pla- 
men ljubavi za braću koja su još izvan ovčinjaka Kris- 
tova, bez sumnje je saslušao njegov vapijući glas. Jed- 
noga ćemo se dana i mi osvjedočiti da je otac Leopold 
sa svojim skrovitim djelom koje je u svojoj punini 
samo Bogu poznato, bio jedan od najvećih apostola 
Istoka radeći za sjedinjene braće koja su nam tako 
srodna po vjeri. 


NA KRIŽNOM PUTU 


Čovjek je toliko velik koliko znade trpjeti. 

Iza svega onoga što je Isus učinio za spasenje duša, 
svi oni koji žele s njim surađivati u tako uzvišenom 
djelu moraju poći istim putem, putem križa. 

I otac Leopold zaslužio je milost da bude spasitelj 
mnogih duša, a zaslužio je i obilje darova Gospodnjih 
sa takvim i tolikim trpljenjima da se njegov živto mo- 
že nazvati pravim mučeništvom. 

Trpio je dok je doveo u pokornost svoju žestoku i 
i naglu narav, jer mu je u žilama vrela dalmatinska 
krv. Borba je bila teška i trajala je cijeli život. Ako se 
dogodilo da je za časak izgubio mirnoću, odmah se du- 
boko ražalostio ponizujući se pred Bogom. 

Jednog dana našao ga je jedan njegov prijatelj vrlo 
rastužena. Kad ga je upitao za razlog, on, šireći ruke i 
podižući pogled prema nebu, s uzdahom reče: »Što će- 
te, tko traži taj i dobije. Izbjegao Ii je trenutak ne- 
strpljenja i sada očekujem kaznu koju će mi posve 
pravedno Gospodin poslati.« 

Mrtvio je svoje tijelo na osebujan način, posebno u 
jelu i spavanju. Jeo je posve malo, i ne može se shvati- 
ti kako se sa tako mršavom ishranom rnogao držati na 
nogama i obavljati toliko napornu službu. Nikada nije 
htio okusiti slatkiša ili drugo što su mu donosili njego- 
vi pokornici znajući da je tako slaba zdravlja. Sve je 
predavao poglavaru da se razdijeli među bolesnu bra- 
ću. 

Mrtvio se također nespavanjem. Kroz noć nikada. 
nije spavao više od četiri do pet sati, a poslije podne: 
nikada kroz čitav život nije pošao ni za časak počivati; 
dok su druga braća počivala, on je molio. 


Jednoga dana, negdje oko tri sata poslije podne, 
neki gospodin, njegov prijatelj, ne našavši ga u ispovje- 
daonici pođe u bolesničku sobicu i nađe ga u krevetu 
u groznici, s jakim napinjanjem na povraćanje. 

Otac je Leoplod sav smeten rekao: »Gospodine, za 
Boga, nemojte se sablazniti što ste me našli u krevetu. 
u ovaj čas. Danas doista nisam mogao više izdržati!« 

Mrtvio se trpeći od hladnoće. Sve do posljednjih 
godina nije dozvoljavao da mu se u ispovjedaonicu po-- 

stavi peć i mada je njegovo tijelo bilo slabašno, trpio 
je strašno od studeni. 

Jednoga vrlo oštroga dana u zimi nađe ga jedan nje- 
gov prijatelj napola smrznuta i reče mu: »Oče, ta zašto 
ne reknete da vam se postavi peć?« »Što ćete«, odgovo- 
ri, »toliki siromasi trpe od zime, a zar ću ja imati smio- 
nosti da se grijem kod peći? Što ću im reći kada se 
dođu ispovijediti?« 

Na koncu jedna grupa svećenika, njegovih pokorni- 
ka, iz sažaljena nabavi mu jednu malenu peć te zamoli 
poglavare da ga nagovore kako bi je prihvatio. 

Podnosio je kroz čitav život vrlo težak križ u ispo- 
vjedničkoj službi. Samo onaj tko znade što znači 
napor onoga strašnog sjedenja, može shvatiti heroizam 
njegova mučeništva. Po više od 12 sati dnenvno, nepo- 
mičan u onoj sobici, bez zraka i svjetla, zagušljivoj lje- 
ti a ledenoj zimi, slušajući neprestance ponavljanje 
beskrajnog niza bijede!... I tako kroz 40 godina bez 
ijednog dana počinka. To je da poludiš! 

Naprotiv, kad je netko upitao oca Leoploda kako 
može odoljeti ovakvom mučeništvu, sav blistav u licu 
odgovaraše: 

»Gledaj, to je moj život!«a 

Trpio je bez prekida fizičke boli: bolovi u želucu, u 
očima, bolovi od reume koja ga je iznakazivala i od 
groznice od koje je često gorio. 

Zahvaćen svim ovim trpljenjima ponavljao je samo 
jednu riječ: »Bog, Gospodar tako hoće; neka se vrši 
njegova volja! Dosta mi je ako mi dozvoli da ispovije- 
dam!« 

Imao Je također teških moralnih boli. Gospodin ga 
naime iskušao s dugom duševnom suhoćom koja je pa- 
rala srce, s onim zagonetnim napuštanjem što sačinja- 

va pravo iskušenje svetaca i što ga je patnički mučilo 
da je plakao kao dijete. U tim časovima želio je da ga 
neki od njegovih povjerljivih prijatelja dođe i po više 
puta posjetiti na dan da mu bude blizu i da s njime 
moli. Bio je satrven i osjećao je potrebu za riječ ohrab- 
renja. 

A on je sve trpio darujući sebe kao žrtvu za duše. 

Jedne večeri, oko pola noći, nađe ga neki subrat u 
molitvi pred svetohraništem gdje kleči na podu. Reče 
mu: »Oče, pođite na počinak. Vi ste jako, jako 
urmorni!« 

»Gledaj«, odgovori, »onima koje ispovijedam dajem 
vrlo malene pokore, potrebno je dakle da ja to nado- 
knadim za njih!« 

Ovako penjući se s Isusom putem na Kalvariju, za- 
služio je da bude njegov suradnik u otkupu bezbrojnih 
duša. 


U BOŽJEM SVJETLU 


Iza proslave zlatnog svečegičkog jubileja 22. rujna 
1940. g. život se oca Leopolda naglo gasio. On je uvijek 
trpio od bolova u želucu, ali u zimi 1941. oni su se još 
pojačali. Nije više mogao primati hranu i zato je usko- 
ro toliko oslabio da je Inorao leći u krevet. 

Uz fizičke bolove spojile su se i moralne patnje: to 
što nije više mogao silaziti da ispovijeda i druga duhov- 

Otac Leopold nekoliko tjedana prije smrti 

na iskušenja koja su mu parala srce. Gospodin ga je 
doista doveo na Kalvariju i dao da se s njim popne na 
križ. 

Ipak, sve je on ovo podnosio s tolikom strpljivošću 
da je zapanjivao sve koji su mu se približavali. 

U ljetu mu se opet stanje popravilo toliko da je mo- 
gao ponovno preuzeti svoju službu, ali se vidjelo da ga 
još drži samo snaga velike volje. 

Kad je opet nadošla zima ponovo su se pojavile 
smetnje. Njegova snaga znatno se smanjila. Rekao je 
tada jednom od svojih prijatelja: »Sada uistinu osje- 
ćam da mi preostaje malo do kraja života ali u duši se 
osjećam rnlad!« 

Iznova je morao leći u krevet i stanje mu se nepre- 
kidno pogoršavalo, tako da su ujutro 25. ožujka 1942. 
mislili da je u zadnjim časovima i podijeliše mu svete 
sakramente. Primio ih je sa divljenja vrijednom po- 
božnošću govoreći: »Gospodar, Bog hoće tako, neka se 
izvrši njegova volja!« 

Posavjetovavši se s glasovitim liječnicima, pokušali 
su mu dati transfuziju krvi i zato su ga morali smjestiti 
u bolnicu, gdje je ostao mjesec dana. Činilo se da će 
mu ovakvo liječenje ponovno povratiti zdravlje. 

Građani su sa strahom u duši pratili razvoj bolesti 
ljubljenog oca i kada su doznali da se nalazi u bolnici 
uputili su se da ga posjete i da se stisnu oko njegova 
kreveta. Također i ondje, gotovo umirući, otac je Leo- 
pold nastavio ispovijedati. 

Nakon mjesec dana mogao je ustati i vratiti se u sa- 
mostan. On je gajio nadu da će moći iznova prihvatiti 
svoju dužnost u ispovjedaonici, no naprotiv, njegovu 
životu bili su već točno odbrojeni dani. 

Otkrili su mu tumor na jednjaku. Brzo su se poka- 
zale strašne posljedice, jer on više nije mogao proguta- 
ti nikakve hrane. Samo za Presveto kod svete mise nije 
osjećao nikakve smetnje. 

Bolovi i moralne tjeskobe uvijek su se povećavale. 
Izgledao je kao drvo izlomljeno od žestokog vihora. U 
tolikoj tjeskobi on je nalazio utočište i ohrabrenje u 
Majci Božjoj. U jednom od onih dana napisa ovo: »Sil- 
no mi je potrebno, da se slavna Bogorodica udostoji 
imati smilovanja sa mnom. Ja se hoću u Nju pouzdava- 
ti i tada kada bi odbijala moje molbe. Ta ona je Majka 
i to je dosta!« I Majka Božja mu je pomogla svladati 
strašnu posljednju kušnju. 

Uvijek je Iolio od Boga milost da umre u vršenju 
svoje službe i bio je uslišan, jer je također i u svojoj 
bolesničkoj sobici nastavio ispovijedati po čitav dan. 
Njegove tjelesne snage bile su toliko slabe da je u svi- 
ma koji su ga vidjeli pobuđivao sažaljenje, a ipak, on 
je imao snage da je još uvijek primao sve s jednakom 
brigom i ljubavlju ,a da nikada nije pokazivao ni naj- 
imanji znak umora ili da ga to uznemiruje. Dan prije 
svoje smrti još je ispovijedio među ostalima i oko pe- 
desetak svećenika. 

30. srpnja 1942. g. bio je dan njegova blaženog pre- 
minuća. 

Ustao je ujutro u pet i po i odvezli su ga u boles- 
ničku kapelicu. Nakon jednosatne molitve otišao je u 
sakristiju koja je uz kapelicu da se pripremi za služe- 
nje svete mise, ali odjednom zahvati ga slabost i sruši 
se na zemlju. Priskočili su mu odmah u pomoć i odnije- 
li ga u krevet. Dođe Kk svijesti, ali nešto malo kasnije 
nadođe drugi kritičini trenutak. Podijeliše mu sveto bo- 
lesničko pomazanje. Bio je pri najpotpunijoj svijesti. 

Poglavar samostana izmolio je tri puta Zdravo Mariju 
i Zdravo Kraljice. Otac Leopold je polako ponavljao 
uvijek sa sve slabijim glasom riječ po riječ one zazive, 
i jedva što je izgovorio: »O blaga, o mila, o slatka Dje- 
vice Marijo!« — njegova blagoslovljena duša poleti 
prema nebeskoj domovini. 

Izdahuno je bez ikakvog naprezanja, i u veličanstve- 
nom trenutku smrti izgledao je kao preobražen tolika 
je bila mirnoća i blagost na njegovu licu. 

Odmah se pronio žalostan glas gradom i selima. Svi 
su ponavljali samo jedno: »UMRO JE SVETAC!« 


Započeo je odmah priliv naroda da vide njegovo 
mrtvo tijelo, toliki priliv da su morali pripremiti po- 
sebnu sobu, gdje će se nalaziti do pogreba u obližnjoj 
dvorani uz crkvu. 


Na dan 31. srpnja prošlo je više od 25 tisuća osoba 
pokraj časnog lijesa prekrivajući ga cvijećem, ljubeći i 
suzama kvaseći njegovo blaženo tijelo. Svi su se ga 
htjeli dotaknuti i polagali su na njega različite predme- 
te da im ostane kao uspomena — relikvija. 


A 1. kolovoza bio je pogreb; bio je to veličanstven 
trijumf. Bezbrojno mnoštvo stiskalo se oko kapucinske 
crkve tako da se pogrebna misa morala održati u crkvi 
otaca Servita u središtu grada, da bi svi mogli prisus- 
tvovati. Stvorili su beskrajno dugačku povorku kroz 
glavnu ulicu grada. Kuda su prolazili lijesom, svi su 
se bacali na koljena; htjeli su ga se dotaći i bacali su 
cvijeće. To nije izgledalo kao sprovod nego kao veličan- 
stven pobjednički mimohod. Kada je završio sprovodni 
obred u crkvi, tijelo je bilo prevezeno na groblje i sah- 
ranjeno u unutrašnjosti kapelice koja je bila grobnica 
za svećenike. 

U samostan su stizala pisma iz svih krajeva Italije i 
duboku bol zbog gubitka oca svojih duša, ali su se tje- 
šili sigurnošću da će se u nebu nastaviti moliti za njih. 


Na trideseti dan smrti obred se obavio u bazilici 
svetog Antuna koja se napunila kao za najveće sveča- 
nosti. Bili su prisutni svi različiti predstavnici grada. 


SLAVAN GROB 


Grob pravednika bit će slavan, kaže Sveto Pismo. 
To se dogodilo i sa grobom oca Leopolda. Postao je od- 
mah cilj neprekidnog kodočašća ljudi iz svih društve- 
nih staleža ;oni još uvijek dolaze k ljubljenom ocu po- 
vjeravajući mu vlastite velike poteškoće i moleći od 
njega da im postane posrednikom kod Gospodina i da 
ih hrabri kao što je to učinio za života. Njegov grob je 
uvijek prekriven cvijećem. 

Također neprestance narod dolazi posjećivati sobi- 
cu u kojoj je ispovijedao otac Leopold, i taj je posjet u 
stalnom porastu. Posjetioci dolaze iz svih krajeva Itali- 
je, a također i iz inozemstva. Svi ovi izražavaju tako 
jaku vjeru u ljubljenog oca Leopolda da svatko mora 
ostati kod toga duboko ganut. Ima tu svakako nešto što 
je doista osebujno. Vidi se očito da je tu ruka Božja, da 
je tu Bog koji hoće da se proslavi njegov ponizni slu- 
ga. Dosta je spomenuti da posjetioci ispune svakoga 
injeseca svezak veličine arka od tisuću stranica gdje se 
potpisuju i iznose svoje molbe! Ima već više od dva 
milijuna potpisa. 

Imajući u vidu tako široko i veliko zanimanje duša 
u vezi oca Leopolda i glas o njegovim krepostima koji 
se neprestano širi i pronosi također izvan Italije, Bis- 

kupski duhovni stol u Padovi otvorio je 16. svibnja 
1946. g. informativni biskupski proces o krepostima i 
o glasu svetosti sluge Božjega. Taj prvi proces trajao je 
šest godina i završio se 20 .ožujka 1952. 


Već 2. svibnja 1954. g. bili su ispitani i potvrđeni 
spisi o sluzi Božjemu. 

Na dan 18. prosinca 1958. za vrijeme svečanog kon- 
zistorija u kome je papa Ivan XXIII imenovao nove 
kardinale, konzisiorijalni advokat Corsanego pročitao 
je molbu za uvođenje procesa za proglašenje blaženim 
sluge Božjega oca Leopolda. Zbog svečane okolnosti 
ovaj čin je imao velik odjek u čitavom svijetu i sa 
svih strana dolazila su pisma koja su izražavala veliko 
zadovoljstvo i opravdanu nadu da će moći uskoro vid- 
jeti proslavljenje sluge Božjega. 


15. svibnja 1962. Sveti Zbor Obreda raspravljao je 
o uvođenju procesa o sluzi Božjem ocu Leopoldu, a 25. 
istoga mjeseca Njegova Svetost Ivan XXIII potvrdio je 
glasanje Svetog Zbora Obreda označujući svojom vlas- 
titom rukom komisiju o uvođenju procesa. 


Već slijedeće godine, 14. rujna 1963. g. u dvorani 
biskupskog dvora u Padovi, svečano je otvorio pado- 
vanski biskup Mons. Jeronim Bortignon apostolski pro- 
ces za proglašenje blaženim sluge Božjega oca Leopol- 
da, a 19. rujna iste godine izvršio se prijenos tijela oca 
Leopolda sa glavnog gradskog groblja, gdje je počivalo 
21 godinu, u novu sagrađenu kapelu u neposrednoj bli- 
zini njegove ispovjedaonice uz kapucinsku crkvu u Pa- 
dovi, gdje se i sada nalazi. Za prijenos tijela sakupilo 
se veliko mnoštvo naroda. Uz padovanskog biskupa, 
crkvenih dostojanstvenika i svećenstva bila je prisutna 
mala grupa Hrvata kao i tadanji provincijal Mng. pošt. 

otac Alojzije Novak, poglavar svih kapucina u Jugosla- 
viji. 

Prije svečanog i sretnog završetka apostolskoga 
procesa za proglašenje blaženim, prema propisima ka- 
nonskog prava, morala se izvršiti rekognicija tijela slu- 
ge Božjega oca Leopolda. Ovo se izvršilo u pristunosti 
svih članova crkvenog sudišta za vođenje procesa na 
čelu sa preuzvišenim gosp. padovanskim biskupom Je- 
ronimom Bortignon i uz sanitarni odbor od tri liječ- 
nika specijalista 24. veljače 1966. g. Tom zgodom tijelo 
oca Lepolda nađeno je neraspadnuto; posve čitavo u 
svim svojim dijelovima. 

12. svibnja 1966. g. prilikom svečane proslave sto- 
godišnjice rođenja sluge Božjega a po odredbi Svete 
Stolice padovanski je biskup proglasio svečano završe- 
nim apostolski proces za proglašenje blaženim oca Le- 
opolda. Nakon toga su svi dokumenti u vezi procesa 
poslani Svetoj Stolici. Sada se još samo čeka njezin 
pravoriječni sud. 


GLAS USLIŠANIH 


Vjera kojom se narod obraća Gospodinu da bi mu 
po zagovoru svoga vjernoga sluge oca Leopolda podao 
milost i uslišao prošnje tako je živa i opća da u vrlo 
mnogo slučajeva molitve budu uslišane. Evo što je re- 
kao konzistorijalni advokat presvij. gosp. Corsanego u 
svom govoru pred Papom Ivanom XXIII na javnom 

konzistoriju 18. prosinca 1958.: »Danas nema na svijetu 
nijedne pokrajine, gdje otac Leoplod ne bi bio poznat 
i gdje ga ne bi u molitvama zazivali, a da te molitve 
nisu uzaludne, dokazuju posebne milosti i čudesna oz- 
dravljenja izmoljena po njegovu zagovoru.« Moglo bi se 
reći da pravi dažd milosti silazi s neba na one koji štu- 
ju oca Leopolda. 

Donosimo ovdje samo neka uslišanja koja bi imala 
poslužiti da se zadobije barem mala slika o moćnom za- 
govoru i dobroti sluge Božjega. Nisu odabrana najzna- 
čajnija nego se htjelo, na mali broj stranica, unijeti što 
više zadobivnih milosti iz naše domovine te još neka iz 
drugih krajeva svijeta. Uslišanja iz domovine odbrana 
su tako da su obuhvaćena različita mjesta, a dosad još 
nisu bila objavljena. 

Zadobivene milosti donosimo onako kako su to na- 
pisale uslišane osobe ostavljajući njima svu odgovor- 
nost i dajući im toliku vrijednost koliko to zaslužuju 
riječi ozbiljnih i časti vrijednih osoba. Originali njiho- 
vih pisama nalaze se, za domaća  uslišanja u arhivu 
kod provincijala u Zagrebu, a za ostala u Vice-Postula- 
turi sluge Božjega u Padovi. 


IZNENADNO OZDRAVLJENJE OD TUBERKULOZE 
POTRRBUŠNICE 


Gospođica Elza Raimondi iz Cavazzane, djevojka od 24 
godina, trpjela je već više godina teške smetnje na crijevima 
Nakon dugog i beskorisnog liječenja odlučiše se na operaciju 
da bi se utvrdila pr>va narav bolesti i da bi se moglo po- 
duzeti odgovarajuće liječenje. 4. IV 1946. bude pokušana ope- 
racija. Izveo ju je prof. P. Tagariello u bolnici u Lendimari. 
Videći da se radi o tuberkulozi potrbušnice s različitim dru- 

gim komplikacijama i da se tu ne da ništa učiniti, jedno- 
stavno zatvri natrag bolesnicu i naskoro je pošalje kući iz- 
javivši njezinima da joj nema nade. 

Patnje siromašne bolsenice postajale su sve žešće. Općin- 
ski liječnik dr. Casarotti, koji se brinuo za nju poslije po- 
vratka iz bolnice ,nije ih mogao ublažiti. Bolesnica je bila 
prikovana uz krvet :nije se uopće mogla micati, niti sjediti 
na krevetu. Pri svršetku mjeseca srpnja jedna osoba upozo- 
ri bolesnicu na oca Leopolda i potakne je, neka: mu se počne 
sa živom vjerom moliti. Bolesnica posluša i od 30. VII 1946. 
stalno je molila, da bi joj otac Leopold pa zagovoru Mariji- 
nu postigao ozdravljenje. S njom su molili roditelji i sestre. 

12. IX, na blgadan Imena Marijina, bude na bolesničkoj 
postelji donesena u Marijino svetiše u Lendenari, ali je pri- 
sutan liječnik Dr. Terranova naredio, da je što 'brže otpreme 
kući, jer je njezino stanje bilo skrajnje zabrinjujuće. 

Ona je međutim nastavljala moliti o. Leopolda za ozdrav- 
ljenje. Usudila se zamoliti, da bi još istog dana navečer mog- 
la zajedno s ostalim vjernicima prisustvovati javnom molje- 
nju krunice u crkvi. Najedamput dobije utisak da je ozdravi- 
la. Ustane i sama se obuče. Uto nadođe liječnik Dr. Casaro- 
tti da joj dade injekciju. Bio je zaprepašten, mislio je da 
je poludjela, i tjerao ju je u krevet. No ona nije htjela, već 
da svakako ide u crkvu. Liječnik dopusti, ali ju je pratio do 
crkve, bojeći se šta će se dogoditi. Ostala je u crkvi na ko- 
ljenima gotovo dva sata. 

Drugi ju je dan dr. Casarotti pažljivo pregledao: nestalo 
je svih zankova bolesti. Povratio joj se apetit: Bila je zdrava! 
15 dana kasnije pošla je u bolnicu u Lendinaru, jer ju je sva- 
kako htio vidjeti prof. Tagariello, koji ju je prije operirao i 
izjavio njezinima da joj nema spasa. Sada nije mogao vje- 
rovati svojim očima, da se radi o istoj osobi, koju je on prije 
liječio. 

Iz zahvalnosti prema ocu Leopoldu, gospojica Elza Rai- 
mondi pridružila se gospođici Leili Venuti i postala prvom 
njezinom suradnicom u ustanovljenju »Male kuće oca Leo- 
polda«, 

ROVIGO, 1946. (Italija) 


»PAZI DA KRŠĆANSKI ODGOJIŠ SVOJE SINOVE« 


»Sve tamo od 1938. trpjela sam često od napadaja pada- 
vice (epilepsije). 21. lipnja 1950. dok sam pripremala ručak, 
upala sam u vatru. U kući nije bilo nikoga, i kada su se do- 
maći povratili nađoše da mi je list na desnoj nozi užasno 
opržen. Rana se pretvorila u rak i bilo je odlučeno da mi 
odrežu nogu. Zamislite moje beznadno stanje! 

Molila sam velikom vjerom oca Leopolda i uvijek sam 
držala njegovu relikviju na bolesnoj nozi. Jedno poslije- 
podne dok sam bila napola uspavana, vidjela sam ga pokraj 
moga kreveta. Bijaše pognut, sa štapom u ruci. Sav pun dob- 
rote reče mi: »Došao sam te posjetiti. Ti nećeš umrijeti, jer 
imaš malenu djecu, a tvoj muž ne može ih sam odgojiti. Ali 
ne zaboravi da Ioraš svoju djecu kršćanski odgojiti. Zbog 
toga ti Gospodin daje zdravlje.« Rekavši ovo, blagoslovi me i 
iziđe iz sobe, ali na vratima se zaustavi i obrativši se k me- 
ni ponovio je: »Sjeti se onoga što sam ti rekao!« Probudila 
sam se dršćući cijelim tijelom. Odmah mi je nestalo vrući- 
ce, više nije bilo ni govora o raku i za kratko vrijeme bila 
sam savršeno zdrava.« 

Magre di Schio, 6. lipnja 1951. (Italija) CESIRA BERLATO 


JEDAN POGANIN SPAŠEN OD SMRTI 


»Želim vam ispripovijedati jedan izvanredan događaj: 
U siječnju godine 1951., dok su neki indijski radnici radili, 

dođe među njima do svađe i jedan zadobije tri udarca nožem 
u trbuh. Bi odnešen u bolnicu gdje pronađoše da su mu cri- 
jeva isprebodena na barem devet mjesta s već proširenom 
upalom potrbušnice. Stanje jadnog bolesnika bilo je tako te- 
ško da liječnici nisu mogli ništa poduzeti, i ostavili su ga na 
jednom krevetu da umre. Ja koji sam posjećivao bolnicu, 
brinući se za katolike, vidjevši ga ondje prepuštena da um- 
re kao pseto (nije bio ni kršćanin nego poganin), žalio sam ga. 
Obratio sam se ocu Leopoldu (kojega sam poznavao čitaju- 
ći o njemu knjigu, koju mi je donio moj biskup iz Italije pri- 
Eodom svete godine zajedno sa sličicama i relikvijama) i 
stavio sam jednu njegovu relikviju na trbuh koji je bio straš- 
no natečen. Čudnovata stvar! Bolesnik je odmah došao k 
svijesti i dva dana kasnije izađe iz bolnice savršeno zdrav! 
Događaj je pobudio veliko zanimanje i bio je objavljen u 
novinama na mjesnom jeziku zajedno sa slikom čudotvorca 
oca Leopolda. Šaljem vam jedan primjerak novina.« 


CHANGANACHERRY (južna Indija), 10. VIII 1951. 
Chacko Xavier, biskupov tajnik 


OZDRAVILA OD BOLOVA U NOGAMA 


»Časna sestra ravnateljica naše škole prvih dana travnja 
1951. zadobila je neku čudnu bolest u nogama zbog čega je 
strahovito trpjela i nije više mogla hodati. Pokušali su je 
liječiti svima sredstvima, ali liječnik više nije znao što bi 
propisao. Mi smo se svi preporučili ocu Leopoldu započinju- 
ći njemu devetnicu, a jedna naša sestra postavi joj na bole- 
sne noge jednu njegovu relikviju. Na svršetku devetnice od- 
jednom nestane svake boli i časna sestra mogla je ponovno 
hodati kao prije. Liječnik koji ju je liječio bio je duboko iz- 

nenađen, i reče da je samo zahvat Božji povratio zdravlje 
bolesnici.« 
GWIRO (Tanganjika — AFRIKA) 14. XII 1951. 
P. Gerardo, kapucinski 
misionar 


NEPROTUMAČIVO OZDRAVLJENJE JEDNOG DJETETA 


»Rođen prije vremena u st. Ellier-les-Bois (Orne, Fran- 
cuska) 2. veljače 1955. g. djećak Viktor Manoury bijaše tako 
slab i malašan da su ga morali i krstiti u kući zbog opasnosti 
da ne umre. Dr. J. Viana i njegov zamjenik Parižanin dr. 
Gliment bez uspjeha su liječili nepodnošenje hrane i neza- 
drživo povraćanje. Pretpostavljajući da se radi o stezanju 
donjeg otvora želuca, smjestili su dijete u bolnicu u Alencon, 
Edje je nakon jednog pokušaja liječničkog postupka bio ope- 
riran i predan isključivoj brizi dječjeg liječnika dr. Coudere. 
Sve bijaše uzaludno, dijete je vraćeno kući da umre pod 
krovom rodne kuće. Ovamo su roditelji pozvali dr. Vjana, a 
on je o svemu bio obaviješten, koji uze sa sobom obrazac da 
napiše potvrdu o smrti. Još je doduše zatekao dijete na ži- 
votu, ali ono je izgledalo kao malena lešina, isušeno, sama 
kost i koža. 

Savjetovao je malu promjenu u dosadašnjem liječenju, ali 
je upozorio roditelje da se radi o čistoj formalnosti budući da 
je dijete sigurno osuđeno na smrt. 

Tada sam ja s roditeljima započeo »beznadnu« devetnicu 
ocu Leopoldu i postavio sam na tjelešce relikviju sluge Bož- 
jega. Dr. Viana svratio je dan kasnije, na prolazu u kuću 
gdje mu rekoše da je mališan još na životu i da više ne po- 
vraća. Veoma iznenađen preporučio se sam da marljivo ispi- 
ta »slučaj«. Ali bolest više nije postojala: kroz šest dana 
Viktor je ojačao za 500 grama. 

Dobro promišljena izjava liječnika koji ga je liječio za- 
vršava ovako: »Osobno izavljujem da sam u potpunosti ne- 
moćan da shvatim ozdravljenje ovoga djeteta i ne nalazim 
liječničkog izraza koji bi mogao protumačiti ovu pojavu«. 

Ali mi je znademo vrlo dobro protumačiti. Bio je to zah- 
vat oca Leopolda koji je spasio maloga Viktora od sigurne 
smrti.« 

ST-ELLIER-les BOIS, 20. V 1955. 
R. Giard, župnik 


ZA OZDRAVLJENJE BISKUPA 


I u Madžarskoj otac je Leopold poznat i poštivan. Kroz 
jedno vrijeme kakve-takve vjerske snošljivosti mogao je 
prispjeti do svih mali životopis oca Leoploda. Jedno cijelo iz- 
danje bilo je upravo s pohlepom razgrabljeno. Iza toga iz- 
nova se spustio zastor i više ništa nije moglo ući u Madžar- 
sku. Izričita molba da bi se mogla unijeti knjiga o ocu Leo- 
poldu bila je kategorički odbijena. Usprkos svemu ovome 
otac Leopold daje da ovi dobri vjernici osjete njegovu pri- 
sutnost objavljujući im svoju moć i dobrotu. Evo što nam o 
tome piše svećenik don Ernest Hirschber: 

»Časni oče, imam sreću i čast da vas obavijestim u ime 
svih svećenika Sabarije u Madžarskoj da je naš ljubljeni 
biskup, Mons. Aleksandar Kovacs, koji je kroz više godina 
trpio bolove na želucu, sada je po zagovoru sluge Božjega oca 
Leopolda ozdravio. On se u kratkom vremenu morao pod- 
vrći dvama kirurškim zahvatima i barem osam puta prom- 
jeni krvi. Liječnici se nisu nadali da bi ga mogli spasiti. Bis- 
kup, veoma pobožan ocu Leopoldu, započeo je devetnicu slu- 
zi Božjemu ,a jednako tako učinismo i mi. U deveti dan bo- 
lest je nenadano promijenila svoj oblik i u malo dana bis- 
kup, potpunoma izliječen, mogao se vratiti u Sabariju i nas- 

taviti svoj apostolski posao. On me je zadužio da vas obavi- 
jestim koliko je otac Leopold bio dobar i moćan u njegovu 
slučaju.« 


KORME, 12. IX 1959. 


Ernest Hirschberg, dijecezanski 
svećenik i uprav. župe Kormend 


OZDRAVLJENJE OD TUMORA 


»Hvaljen budi Bog! Pobožnost prema ocu Leopoldu iz da- 
na u dan sve više raste u mojoj župi u Fernando Prestes. 
Činjenicu od prvorazrednog značenja proizveo je Bog ov- 
dje po zagovoru oca Leopolda. Neka žena tridesetih godina, 
udata, razboljela se od raka u iervi (leukemija) i bijaše već 
u agoniji. Svijeća joj bijaše u ruci ,rođaci i znanci stajahu 
uz krevet smrti. Primila je već i sakramente. Liječnik joj 
je dao tri dana života. Preporučio sam njoj, njezinim rodi- 
teljima i ostalima da mole devetnicu ocu Leopoldu. Završila 
je prva devetnica i ništa. Započela je, po mome savjetu, 
drugu. Na prvi dan ove druge devetnice, u pet sati ujutro, 
bolesnica sjedne u krevetu recitirajući molitve devetrice na 
latinskom jeziku tvrdeći postojano da odgovara na glas oca 
Leopolda kojega je gledala svojim vlastitim očima. U onaj 
isti dan digla se iz kreveta ozdravljena u trenutku. Ograniču- 
jem se da vam iznesem samo ovu činjenicu, budući da se naj- 
dublje nadam da će poslužiti u postupku za proglašenje 
blaženim našega dragoga sluge Božjega. Uslišana žena zove 
se Lucija Piovezan.« 


FERNANDO PRESTES (San Paulo — BRAZILIJA) 
8. VI 1962. 


Don Mario Giorgio Moschini, žup. 


63 


OTAC LEOPOLD SPASIO OKO DJEČAKU 


»Učenik sam 7b razreda Osnovne škole u Zagrebu. Osje- 
ćam se dužnim zahvalnosti prema Božjem sluzi ocu Leo- 
polđdu Mandiću. Jednoga dana osjetio sam se potaknutim da 
se posebno preporučim u zaštitu oca Leopolda. Kao da sam 
slutio da će mi se toga dana nešto srašno dogoditi. Dne 9. 
ožujka 1964. za vrijeme odmora dvojica dječaka su se Imače- 
vali željeznim šipkama i odjedamput ja sam osjetio pogodak 
u oko. Šipka Ii je razrezala kapak tako da je tkivo ispalo 
van. Prema pogotku kakg kažu liječnici, šipka je morala 
probosti oko ali zagovorom oca Leopolda ja sam bio spašen.« 


ZAGREB, 18. III 1964. 
Šimić Dubravko 


PRED TEŠKIM PORODOM 


»Očekivala sam vrlo težak porod. Liječnici mi nisu tajili, 
da mogu biti pripravna i na njgore unatoč njihove interven- 
cije. Majka mi je predložila, da se uteknem molitvom bl. o. 
Leopoldu Mandiću, što sam i učinila. Njegovo sveto ime bilo 
je stalno na mojim usnama i osjetila sam njegovu veliku 
pomoć. Porođaj je protekao u redu li sada se moje dijete i ja 
sasvim dobro osjećamo. Mnogo hvala bl. o. Leopoldu Man- 
diću.« 

SLAVONSKI BROD, 17. X 1964. 

Majka šestero djece 


»OTAC LEOPOLD SE NE ŠALI« 
»Potkraj srpnja 1960. bijah otpremljen zbog teške bolesti 


u bolnicu sv. Franje Asiškoga u Belo Horizonte u Braziliji. 
U blizini moje sobe ležao je neki jadan dječak Mario Custo- 

dio. Imao je deset godina, a bio je sin pokojnog Antuna Gon- 
calaves Pedrosa i Ane Custodio Pedrosa sa boravkom u Belo 
Horizonte u Rua Marilia 88. Zadobivši dječju paralizu, našao 
se u bijednom stanju jer mu noge bijahu strašno iskrivljene 
i nije se na njima više mogao držati. Pokušavalo se u ovom 
slučaju sa svim mogućim liječenjima. Bilo je već više od dva 
mjeseca otkada je došao u bolnicu ali nije postignuto ništa 
osim vrlo malo poboljšanje. Kad sam posjetio tog siromašnog 
dječaka, bio sam duboko potresen i odmah sam rekao u sebi: 
— tu bi trebao otac Leopold zahvatiti! — Pozvao sam njegovu 
rodbinu, otkrio sam im svoj nacrt i htio sam da bi se prije 
ispovijedili i pričestili svi, a onda ćemo započeti zajedno sa 
časnim sestrama i ostalima koji su ležali u bolnici jednu 
devetnicu ocu Leopoldu. Rekoh ocu Leopoldu: — Dragi oče, 
sada sam te već zadužio uvjerivši sve u tvoju pomoć; ne bi 
valjalo da nas :znevjeriš. — Ja sam bio siguran da će nas 
štovani otac uslišati. I bilo je tako jer u nedjelju 7. kolovoza, 
u sedmi dan devetnice, dječak iznenada osjeti da je zdrav, 
siđe s kreveta i poče se šetati s potpuno ispravljenim i si- 
gurnim nogama. Možete si zamisliti začuđenost i divljenje 
cijele bolnice. Upravitelj, primarijus, budući da je bila ne- 
djelja, bio je odsutan; ali u ponedjeljak ujutro jedva što je 
zagledao dječaka da hoda po bolesničkim sobama, ostao je 
toliko zaprepašćen da je dotrčao u moju sobu govoreći: — 
Oče Franjo, otac Leopold se zaista ne šali! — Uistinu to je 
bila šala vrlo draga ljudskoj znanosti koja je toliko puta ne- 
moćna pred patnjama onih koji su njima pogođeni. 


Od onog jutra 7. kolovoza 1960. prošlo je već dobrih 5 
godina, a mladić Mario Custodio Pedrosa nije se više potu- 


žio ni na kakovu smetnju i raste zdrav i veseo. 


Radi li se o čudu? Ne očekuje se od mene da izgovorim 
tu tako veliku riječ, ali je činjenica da su na ovaj događaj 


svi ostali zbunjeni. Ako Crkva uzme ovo u ispitivanje, reći 
će ona svoju riječ u prilog.« 
BELO HORIZONTE (Brazilija) 
P. Franjo Scrizzi, sakramentalac 


OZDRAVLJENJE DJETETA 


»Moja mala od 8 mjeseci 10. prosinca 1965. obolila je na 
grlu. Nosili smo je k doktoru i dobivala je kroz 4 dana injek- 
cije. Stanje se nije poboljšalo. Petu noć bilo joj je jako zlo; 
imala je visoku temperaturu, mala se gušila i teško disala. 
Svaki čas sam mislila da je gotova. Bila sam očajna. Uzela 
sam sličicu oca Leopolda i molila ga da je spasi od smrti. 
Tako sam cijelu noć neprekidno. molila. U 3 sata mala je 
zaspala. Spavala je jedan sat, probudila se i nasmijala se. 

Stalno mi je pred očima ta noć i otkako mi se to dogodilo 
nemam mira dok svoje obećanje ne izvršim i ne zahvalim se 
ocu Leopoldu, što ovime ispunjavam.« 


VIROVITICA, 1966. 
Marlja Prpić 


»KCERI, MOLI DEVETNICU OCU LEOPOLDU« 


»Moje osmo dijete Franjo rođen je sa srčanim grčevima. 
Mnogo se napatio, a ja s njime. Hvatali bi ga svakoga dana. 
Nosila sam ga često na kliniku i dječju bolnicu u Subotici. 
Davali su mu lijekove i injekcije, ali sve uzalud, Tek toliko 
da je živio i nešto rastao. A jako je bio slab. Na Blagovijest 
1963. majka mi reče: Ti kćeri moli devetnicu ocu Leopoldu za 
to dite. Znaš da smo toliko puta molili i uvik smo dobili. Po- 
čela sam istoga dana, kad tamo 5. travnja primijetila sam 
da je djetetu bolje i da ga grčevi više ne hvataju. Od tada 


se više nisu nikada ponovili. Dijete se hrzo oporavilo i danas 
je krasan dječačić, dobro jede i spava i uvijek je zdrav. Hva- 
la ocu Leopoldu na ovoj milosti i na svim drugim milostima 
koja smo ja i moja obitelj primili po njegovom zagovoru. 
Moje je pouzdanje neograničeno u zagovor dobroga oca. Mo- 
lim mu se ponovo za jednu veliku milost i kada je zadobi- 
jem, javit ću vam odmah uz prilog za beatifikaciju.« 
ŽEDNIK 13. III 1966. 
Kata Ivanković 


OZDRAVILA OD TEŠKE GRIPE I UPALE PLUĆA 


»Bila sam teško bolesna od TBC pluća. U bolnici sam bila 
u dva navrata po 10 mjeseci — i otpuštena sam kao u po- 
boljšanom stanju. Kad sam došla kući nakon tri tjedna, ra- 
zbolila sam se od teške gripe i upale pluća. Moje zdravstve- 
no stanje bilo je beznadno. U toj nevolji utekla sam se ocu 
Leopoldu i molila devetnicu. Za tri tjedna sam išla na kon- 
trolu pluća. Doktor je izjavio nakon pregleda da mi je posve 
dobro. Moje zdravstveno stanje je svaki dan bolje i sada 
mogu pomalo raditi. Vjerujem da mi je pomogao otac Leo- 
pold. 

Obećala sam zahvalnicu i mali dar u novcu da Gospodin 
što prije podigne na čast oltara oca Leopolda. A ja obećajem 
da ću se i nadalje moliti ocu Leopoldu u svojim potrebama.« 

LUNKOVEC, Mali Bukovec 24. VI 1964. 

Šarec Agata 


POTAKNUT PRIMJEROM DRUGIH ZAPOČEO SAM 
DEVETNICU 


»Zahvatila me teška i neugodna bolest 21. V 1966. Kad 
sam se prijavio liječniku, ustanovio mi je bolest od prostate 
i teškog mokrenja, te mi je propisao injekcije i još neke 

lijekove. Osjetio sam malo olakšanje, ali za kratko vrijeme 
morali su mi tri puta vaditi mokraću. U to vrijeme dobio 
sam u ruke knjigu: Životopis oca Leopolda Mandića. Pro- 
listao sam je i zapazio zahvalnice za milosti koje su primili 
još za njegova života a posebno iza njegove smrti. Odmah 
sam obećao da ću moliti devetnicu za svoje ozdravljenje. I 
zbilja se dogodilo čudo. Deveti dan devetnice u 9 sati zahva- 
tili su me teški bolovi i izbacio sam kamenac. Hvala dragome 
Bogu i Presvetom Trojstvu za uslišanje Inoje molbe po za- 
govoru oca Leopolda Mandića. I nadalje nastavljam devei- 
nicu u svim teškoćama i potrebama svoje obitelji. Čvrsto 
vjerujem da mi je pomoć došla po zagovoru oca Leopolda 
Mandića i zato ću moliti dragog Boga da se ga što prije pro- 
Elasi blaženim i svetim. Molim vas lijepo da ovu moju izjavu 
objavite u cijelosti.« 
ILIJAŠ, 6. VII 1966. 
Brđanović Stjepan 


ZAHVALA ZA VIŠE MILOSTI 


»Obraćam vam se da nakon dugog vremena ispunim je- 
dan stari dug. Prije više godina nalazeći se nekoliko puta u 
beznadnim situacijama (koje su me rmogle dovesti do potpu- 
ne propasti!) utekao sam se ustrajnom molitvom ocu Leo- 
poldu Mandiću, i kad sam bio bespomoćan, upravo tada sam 
bio uslišan. Tada sam se obavezao da ću se čim prije javno 
zahvaliti, ali to činim tek sada. 

SPLIT, 3. XI 1966. 

odvjetnik Ivan Mužić 


»U SVOME POUZDANJU NISU BILI IZNEVJERENI« 


Dječak Marije Cappelletto iz Martellaga kod Mestre htio 
je da svoju prvu Pričest primi u kapelici koja čuva čašćene 

Reljef od akademske kiparice Mile Vod u naravnoj veličini 
izrađen prigodom stogodišnjice rođenja oca Leopolda 1966. 
(Lven u metalu) 


smrtne ostatke oca Leopolda u znak zahvalnosti zbog jedne 
vrlo značajne milosti koju je zadobio od sluge Božjega. Kad 
je imao tri godine mali Marije, u trenutku kada je mama 
izašla iz kuće, padne u veliku posudu napunjenu vrelom 
vodom tako da mu je samo glava virila. Kad se majka vratila 
u kuću i vidjela što se dogodilo, sva užasnuta jako krikne i 
naglo izvuče dijete iz vode. Činilo se da je dječačić već bio 
potpuno kuhan, koža i nježno meso otpadali su u krpama. 
Odmah je bio smješten u bolnicu. Pred strašnim prizorom 
onoga jadnog mesa i liječnici su ostali preneraženi; morali 
su zaključiti da ništa neće moći učiniti da bi dijete spasili od 
smrti. Mogli su samo tražiti način kako bi olakšali njegove 
strašne patnje. Smrt je mogla nastupiti svakog trenutka. 
Rastuženi roditelji videći da je iščezla svaka ljudska moguć- 
nost da bi se spasio njihov sinčić, utekli. su se ocu Leopoldu 
od kojega su u drugim slučajevima već iskusili svu njegovu 
moć i dobrotu. Zavjetovali su svoje dijete vjerom koja se 
rađala iz duše roditelja u sličnim strašnim trenucima, tražili 
su od njega čudo da spasi njihovo čedo. U svome pouzdanju 
nisu bili iznevjereni. Dječak je protiv svakog ljudskog pred- 
viđanja prebrodio strašno kritično stanje i savršeno je 
ozdravio nevjerojatnom brzinom te raste zdrav i jak kao da 
se nikada ništa rije dogodilo. Liječnici nisu mogli sakriti 
svoje zaprepašćenje videći jasno da se dogodilo nešto izvan- 
redno s malim Marijem, budući da nijedna ljudska sila ne 
bi bila sposobna da ga ugrabi njegovoj sudbini. Roditelji, da 
bi izrazili svoju zahvalnost ocu Leopoldu, smatrali su da 
nijedan čin ne bi bio prikladniji nego da dovedu svoga sin- 
čića da svoju prvu sv. Pričest primi uz grob onoga koji ga 
je spasio«. 


PADOVA, — Italija, 1966. 


P. Ottavio da Villarazzo, Marijev stric 

OZDRAVILA GLEDAJUĆI IZLOŽBU 


»Zahvaljujem Presvetom Trojstvu što je uslišalo moju 
molbu preko sluge svoga oca Leopolda Mandića za momen- 
talno ozdravljenje čira na želucu. U trenutku su nestali bo- 
lovi kada sam ga zamolio za pomoć. To se dogodilo na izložbi 
slika o životu oca Leopolda Mandića u Slavonskom Brodu 4. 
IX 1966. Nakon prestanka teških bolova pošla sam na kon- 
trolu liječniku i ustanovljeno je da je čira nestalo. Mnogo se 
zahvaljujem na primljenoj milosti i molim Presveto Trojstvo 
da nam bude u pomoći i da se otac Leopold što prije proglasi 
svetim.« 

SLAVONSKI BROD, 24. XI 1966. 


Sabo Anka, te zahvalni muž i djeca 


UPOZNALA SAM VELIKOG ZAGOVORNIKA I 
TJEŠITELJA 


»Već dulji niz godina uslijed oboljelih jetara imala sam 
raznih smetnji, a kao jedna od najtežih bila je nesnosna žeđ. 
Uzimala sam razne lijekove, ali sve je bilo uzalud. Moje sta- 
nje bilo je još otežano time što živim u kraju koji oskudijeva 
pitkom vodom, (Dalmatinska Zagora) pa i onu količinu vo- 
de, koja mi je bila dozvoljena piti nisam u ljetnim mjesecima 
mogla imati u svako doba. Moje patnje su bile velike. Sret- 
rim slučajem dobila samn od jednog poznatog inženjera živo- 
topis oca Leopolda i kad sam dublje i iserpnije upoznala tog 
velikog zagovornika i utješitelja i saznala da preko njega oni 
koji mu se utječu dobivaju izvanredne milosti, puna pouzda- 
nja i vjere počela sam moliti devetnicu ocu Leopoldu. I gle 
čuda! Za kratko vrijeme osjetila sam veliko olakšanje od 
svih tegoba koje su me mučile nekoliko godina. Nema dana 
da se ne utječem ocu Leopoldu i nastojim svakom zgodom 

širiti njegovo štovanje iz zahvalnosti za primljene milosti, 
što i ovim putem činim.« 
BUKOVICA, 8. XII 1965. 
Lenči Mastrović 


USLIŠANE TRI MOLBE 


»Čitajući životopis oca Leopolda Mandića odlučila sam, 
da mu se preporučim u svojim nevoljama. Obećala sam da 
ću se javno zahvaliti na milostima koje ću primiti po njegovu 
zagovoru. Prva prošnja bila je upućena ocu Leopoldu za po- 
sao Imog muža. Dobio je naime otkaz i nije se nadao da će 
se skoro zaposliti. 

Druga veća prošnja bila je da dijete koje sam očekivala 
bude živo i zdravo smođeno, tim više jer sam prvo izgubila 
prije rođenja (kad je imalo 6 mjeseci). Molitvi se pridružila 
i zajednica časnih sestara svetoga Križa. 

Još sam vruće molila za sreću u gospodarstvu brata mog 
ruža. Možda je to i smiješno da se i za takove potrebe obra- 
ćam nebeskim zaštitnicima, ali sam pomislila, ako je otac 
Leopold Mandić pomogao tolikim Talijanima, a vrlo je volio 
svoj narod, kako ne bi pomogao i nama. 

Sve moje poteškoće dobro je riješio. Hvala mu! 

Muž je dobio zaposljenje, a njegovom bratu ozdravila je 
marva. No najveća milost bila je za nas što nam je isprosio 
sretan porod djeteta, te smo za Božić dobili prvorođenca. 
Presretna javljam vam sve ove uslišane molbe stavljajući 1 
dalje pod njegovu zaštitu našu malu obitelj, osobito drago 
dijete, neka otac Leopold bdije i dalje nad nama, te želimo 
da što prije bude uzdignut na čast oltara. Na tu nakanu ću 
se i moliti da što skorije bude proglašen svetim.« 

ĐAKOVO, 8. I 1967. 

obitelj Vladović 

OZDRAVILA BEZ OPERACIJE 


»Ja, Dora Greganić, izjavljujem sljedeće: Prije četiri go- 
dine zadobila sam neobičnu bolest jakog krvarenja u nosu. 
Krv mi je tekla vrlo često i to u velikoj količini kako danju 
tako i noću. Jednoga sam dana zapazila, da mi u lijevoj 
nosnici nešto raste i da mi sprečava disanje. Kroz kraiko 
vrijeme lijeva nosnica mi se potpuno zatvorila, a u njoj sam 
osjećala nešto tvrdo poput kamena. Bila sam prisiljena poći 
K liječniku. Pregledao me u Osijeku šef bolnice i dao izjavu, 
da ova stvar ne može proći bez operacije. 


Vraćajući se kući, pošla sam po običaju u kapucinsku 
crkvu u Osijeku. Tu sam ugledala na vratima sliku sluge 
Božjega oca Leopolda i uz nju natpis, da ako itko po njegovu 
zagovoru zadobije kakvu milost, neka to prijavi i napiše 
zahvalnicu. Ja sam se odmah preporučila ocu Leopoldu mo- 
leći njegovu pomoć i zagovor s obećanjem da ću, ako mi 
prođe bolest nosa bez operacije, dati služiti jednu sv. Misu i 
napisati javnu zahvalnicu. 


Navršilo se već 11 mjeseci moje bolesti, a krv mi je i na- 
dalje jednako curila bez nade da mi bolest krene na bolje. 
Došlo je i vrijeme da pođem na operaciju. U svojem očaja- 
vanju i jadu još sam se jednom žarko pomolila na svoj uobi- 
čajeni način, a zatim sam plačući legla na otoman. Odjednom 
kao da sam čula neki glas koji mi govori: puhri jače kroz 
nos da ti se oslobodi nosnica. Nisam odmah poslušala taj 
glas, ali savjest mi opet reče: pokušaj! Ja sam pokušala i na 
svoje veliko začuđenje iz nosa mi izađe nešto tvrdo u veličini 
najvećeg zrna graha i još samo tri kap: krvi. Obradovala sam 
se i odmah sam zahvalila Bogu što me je uslišao po zagovoru 
oca Leopolda. Na dan kada sam trebala biti operirana, pošla 
sam u kapucinsku crkvu u Osijeku da se ispovijedim i da 

dadem služiti sv. Misu, kako sam to obećala. Tom zgodom 
sam i predala u sakristiji pismenu zahvalnicu. 

Mojoj bolesti u nosu nema više ni traga i nije mi više 
nikada procurila krv iz nosa. Zahvalna sam ocu Leopoldu na 
ovoj milosti i svakome preporučam, da moli milost od Boga 
po njegovu zagovoru.« 

KUNIŠINCI, 14. III 1967. 

Dora Greganić 


DOBROTVORNE USTANOVE NASTALE 
POD IMENOM O. LEOPOLDA 


Doista, poznavanje i štovanje se oca Leopolda vrlo 
brzo proširilo kroz ovih 25 godina nakon njegove smrti 
po svim meridijanima našega planeta i on je stekao 
mnogo štovatelja na svih pet kontinenata. Mnogi, koji 
su se osjetili od njega uslišanima i utješenima, nisu 
mogli da ne prenesu njegovo ime i njegov lik na svoju 
bližu i dalnju okolinu. Silio ih je na to osjećaj tople 
zahvalnosti. Ovo štovanje dalo je povoda da se pod 
Leopoldovim imenom osnuju neke ustanove posve kari- 
tativnog karaktera. I tako je u vremenu iza smrti kada 
i velike i slavne ljude započinje napuštati svijet i neka- 
ko pomalo postaju predmetom zaborava, ime oca Leo- 
polda postalo inspiratorom karitativnih ustanova od ne 
baš malih dimenzija i velikog uspjeha. Ove ustanove 
velikim dijelom uzdržavaju se velikodušnošću njegovih 

štovatelja. Ovdje ćemo spomenuti samo neke, jer bi nas 
njihovo nabrajanje odvelo predaleko. Prva takova usta- 
nova nastala je dakako u Italiji i zato o njoj malo ka- 
snije i opširnije. 


DOBROTVORNE USTANOVE NASTALE U BELO 
HORIZONTE U BRAZILIJI 


U Belo Horizonte u državi Minas Gerais osnovane su 
mnoge ustanove javne karitativne pomoći pod imenom 
oca Leopolda Mandića a mi ćemo ih spomenuti samo 
tri: 


»Obra assistencial Frei Leopoldo« 


To je ustanova vrlo opsežnog razmjera i koja je već 
dobila opće pravno priznanje, a uzela si je za dužnost 
pružati javnu pomoć u brizi za djecu i starce. Ona pri- 
tječe u pomoć posvuda gdje se nalaze potrebni tuđeg 
dobrog srca kao i oni koji su se našli u ekonomskoj 
oskudici. Mnoge gospođe pa također one iz najviših 
aristokratskih krugova u gradu žrtvuju se najvećom 
ljubavlju oko spremanja hrane i šivanja odjeće za po- 
trebne i siromašne. Također i mnoga industrijska po- 
duzeća šalju od zarade jedan stanoviti postotak za uzdr- 
žavanje ove tako humane ustanove. 


»Pavilhao Frei Leopoldo« 


Ovo je bolnica nazvana paviljonom za siromašne i 
napuštene bolesnike, a sagrađena je u blizini bolnice 
svetog Vinka. Može primiti 300 bolesnika. Posjeduje 
najsvestraniju opremu u svakom pogledu sa tehnički 

najdotjeranijim aparatima i osposobljenim osobljem. 
Ima veličanstvenu dvoranu za vršenje operacija kao i 
svoju samostalnu upravu. Zemljište za izgradnju ovoga 
Paviljona i parka oko njega poklonila je neka gospođa 
pobožna ocu Leopoldu. Nema sumnje da se ovdje radi 
o velikom spomeniku koji su podigli ljudi, štovatelji oca 
Leopolda da na taj način ovjekovječe djelotvornu lju- 
bav koju je otac Leopold gojio u svome srcu za svakoga 
koji je bio potreban njegove pomoći. 


»Instituto Frei Leopoldo« 


Ovaj institut ili kuća dnevnog boravka mladeži u 
svrhu svestranog odgoja osnovale su tri profesorice. 
Posjećuje institut preko stotinjak omladine, tj. mladi- 
ća i djevojaka. Svakog jutra i večeri kruži gradom 
autobus-škola s natpisom »Frei Leopoldo« koji ujutro 
dovozi mladiće i djevojke u institut, a na večer ih odvo- 
zi njihovirn kućama. Autobus pod imenom oca Leopolda 
preleti sve četvrti grada da sakupi najsiromašnije koji 
nemaju vlastitih sredstava za školovanje kao i one za 
čiji se odgoj nema tko pobrinuti. 

Prva i najstarija dobrotvorna ustanova nastala je u 
Italiji u rmjestancu nedaleko Padove pod imenom »Pi- 
ccola casa di P. Leopoldo«. 


»MALA KUĆA OCA LEOPOLDA« 


Radi se u posve jedinstvenoj ustanovi na svijetu 
makar je sličnih bilo i u prošlosti, a postoje i danas. U 
čemu je ta osebujnost i čega se ne nađe u sličnim usta- 
novama? Lako ćete otkriti u slijedećem prikazu ove 
toliko simpatične ustanove štovateljima oca Leopolda, 

U mjestancu Cavazzana (Kavacana) koja spada u 
općinu Luziju, u pokrajini grada Roviga, domaća učite- 
ljica pučke škole Laudomija Venuti započela je i usta- 
novila 1948. g. dobrotvornu ustanovu pod imenom »Ma- 
Ja kuća oca Leopolda«. Gospođica Laudomija htjela je 
da u ovoj »Maloj kući« sakuplja djecu također od prvih 
mjeseci života, siročad, napuštenu, beskućnike, te da 
im poda dom, majku, braću i sestre. Ne, nije htjela 
ustanoviti neki zavod niti bilo kakav dječji dom, nego 
pravo obiteljsko ognjište i dom sa sveobuhvatnom obi- 
teljskom toplinom i majčinskom nježnošću gdje bi dje- 
ca mogla uzrasti i odgojiti se kao sinovi i kćeri vlastitog 
oca i majke po krvi. U ovoj kući se omogućuje djeci da 
uživaju majčinsko milovanje i najnježniju brigu kakovu 
bi dijete trebalo uživati u svojoj vlastitoj obitelji a 
kakvu nije u mogućnosti dati nijedna druga do sada 
javna ili privatna odgojna ustanova bila ona vjerska ili 
Jaička. 

»Mama« Venuti stavila je na raspoloženje mnogim 
sinčićima ulice svoju kuću i svoju učiteljsku plaću. A 
kad nije bilo dovoljno mjesta u njezinom skromnom 
učiteljskom stanu, onda je još prilagodila trošnu štalu 
u kojoj je ranije imao utočište sakristanov magarac a 
koju je malo pomalo uspjela urediti tako da je postala 
dražesna i ugodna kućica koja joj je dozvoljavala da 
prihvati i sabere u njoj oveći broj napuštenih ljudskih 
sinčića. 

Briga koju je trebalo posvetiti sinovima nove obi- 
telji, razumije se, postala je dakako preteška za jednu 
osobu. Ali Bog i otac Leopold ne napuštaju započeto 
djelo gospođice Venuti. I evo, Bog je dirnuo srca drugih 
velikodušnih duša koje su se pridružile prvoj da se na 
taj način i one potpunoma posvete ovome djelu ljuba- 

vi. One žrtvuju sav svoj život i svoju ljubav za ova bića 
koja su potrebna svega. Među njima se nalazi i jedna 
gospođica koja je čudesno ozdravila po zagovoru oca 
Leopolda. Takovih »mama« do sada ima 18. 


Razumljivo, da broj djece neprestano raste i bilo bi 
potrebno otvoriti nove »Malene kuće«. Za sada ima sa- 
mo 6ćkućaito 3u Cavazzani i 3 u Rovigu. Centralna 
kuća u kojoj boravi osnovateljica Laudomija Venuti i 
najstarija djeca nalazi se u Rovigu. Tu je ujedno direk- 
cija i uprava čitave dobrotvorne ustanove. 


Način odgoja je najskrajnije jednostavan. U svakoj 
»Malenoj kući« nalazi se po jedna »Imama« sa grupicom 
od 10 djece. »Mamu« potpomažu druge velikodušne du- 
še koje dijele s njom odgovornost, teret briga i dužnost 
odgoja Inalenih sve do njihove zrele dobi, do osnivanja 
vlastite obitelji ili odabiranja drugoga zvanja. Broj dje- 
ce za svaku pojedinu kuću ne smije prijeći 12, jer samo 
na taj način ovi siromašni stvorovi mogu živjeti kao u 
obitelji i biti pojedinačno posluženi u svim potrebama 
bilo s fizičkog ili moralnog gledišta kao i potrebnog du- 
hovnog odgoja. U svakoj kući nalaze se djeca različite 
dobi tako kao što je to otprilike u obitelji pa i oni naj- 
manji od tek nekoliko mjeseci života. U »Maloj kući« 
"ne nalazi se kapelica niti se održava škola kao što je to 
po nekim drugim vjerskim ustanovama i institutima, 
nego jest i ostaje samo obiteljska kuća i dom kao u sva- 
ke obitelji. Djeca vrše svoje vjerske dužnosti i polaze 
na vjeronauk u crkvu svoje župe kojoj pripadaju kaoi 
druga djeca. Ona najmanja djeca, kojima je potrebna 
nježnija briga ostaju kroz dan u kući, a ona nešto veća 
odlaze u dječje vrtiće i konačno oni još stariji pohađaju 
redovito školu sa svom ostalom djecom. Neki od njih 
nastavljaju školu prema željenoj svrsi života, dok drugi 

izučavaju kakav zanat ili se specijaliziraju u kakvom 
poslu prema svojim duševnim i tjelesnim sposobnosti- 
ma. Napuštaju »Malu kuću« tek kada su spremni da 
osnuju svoju vlastitu obitelj kao drugi dobri građani i 
kršćani. Na taj način ova napuštena djeca bez rodite- 
lja ne osjete svoju žalosnu sudbinu koja im je mogla 
zagorčiti cijeli život te se već od mladosti jednakom 
nježnošću i brigom uvrštavaju u društvo kao i sva dru- 
ga djeca koja imaju svoje po krvi roditelje i vlastiti 
dom. 

»Mala kuća oca Leopolda« uživa simpatije svih koji 
je poznaju i koji štuju slugu Božjega oca Leopolda. Oni 
tu svoju privrženost i simpatiju dokazuju širokogrud- 
nim potpomaganjem ovog dobrotvornog djela koje se 
uzdržava najvećim dijelom od milostinje dobrih srda- 
ca, koja suosjećaju s onima koji trpe, a na poseban na- 
čin prema djeci, koja često puta u svome životu nose 
teret grijeha drugih. »Mala kuća oca Leopolda« zbog 
svoje ozbiljnosti postigla je susretljivost, povlastice i 
sva priznanja od vjerskih i civilnih poglavara koji s 
budnom pažnjom prate rad i razvitak ove toliko drage 
ustanove. 

U doba mehanike i materijalizma kao što je ovo naše 
vrijeme, »Mala kuća oca Leopolda« ovo tako tipično 
franjevačko započeto djelo i ostvarenje duboko nas iz- 
nenađuje, ono zbunjuje srca ljudi i povećava štovanje 
sluge Božjega oca Leopolda pod čijim imenom je nasta- 
lo, razvija se i živi. 

Svi ovi nabrojeni različiti oblici prave kršćanske 
djelotvorne ljubavi, a od oca Leopolda priželjkivani i 
preporučivani, danas donose dragocjene plodove u ko- 
jima se nazire izražaj prave kršćanske i ljudske čovječ- 
nosti. Božja je volja, a nesumnjivo i vruća želja oca 

Leopolda da se ovo djelo poveća, da uzraste i tako sve 
većma zasvjedočuje prisutnost Boga i njegove ljubavi 
u velikim dušama koje su sposobne da je shvate i spro- 
vedu u djelo svojom brigom za trpeće, potrebne, napu- 
štene i zaboravljene od ljudi. To je i razlogom zašto 
glasnik o ocu Leopoldu »Portavoce« neprestano donosi 
oglas i poziv slijedećeg sadržaja: »Ako koja dobra duša, 
makar već u zreloj dobi, zaželi pridružiti se požrtvov- 
nim osobama koje su već postale mame djeci u »Male- 
noj kući oca Leopolda« neka se obrati na adresu: Uči- 
teljica Laudomija Venuti, »Piccola casa di P. Leopoldo« 
Via Monte Grappa 13, ROVIGO (Italija). Tu će naći 
idealnu sredinu u kojoj će moći svoju ljubav i nježnost 
iskazati potrebnoj djeci kao majka. 


Ako li se takovih duša nađe i u našoj domovini, mo- 
žda bi se našla mogućnost da ih se tamo pošalje i bit će 
objeručke dočekane. No bilo bi prije toga potrebno da 
se takovi obrate na adresu: Nikola Novak, Bulevar JNA 
41 Osijek, radi boljih i točnijih informacija. 


KRONOLOŠKI PREGLED ŽIVOTA I PROCESA 


12. V 1866. rođen u Herceg-Novom (Boka Kotorska). 
13. VI 1866. kršten i dobio ime Bogdan Ivan. 
16. 111882. ušao u serafsko sjemenište u Udinama  (Sjev. 
Italija). 
2. V 1884. redovničko oblačenje i novicijat u Bassano del 
Grappa, dobio je ime Fra Leopold. 
4. V 1885. položio jednostavne (privremene) zavjete. 
20. X 1888. položio svečane (vječne) zavjete u Padovi. 
20. IX 1890. posvećen za svećenika po rukama kardinala 
Dominika Agostini u bazilici Gospe od Zdravlja 
u Veneciji. 

1890. — 1898. 


1899. 


1903. 


1905. 


1906. — 1942. 
1911. — 1914. 
1917. — 1B18. 


3. V 1935. 
22. IX 1940. 


30. VII 1942. 
16. 11946. 


20. III 1952. 
2. V 1954. 


18. XII 1958. 


15. V 1962. 


25. V 1962. 


14. IX 1963. 


ispovjednik po različitim samostanima u pro- 
Vinciji venetskih kapucina. 

poglavar  kapucinskog samostana u Zadru te 
premještaj za ispovjednika u Marijino svetište 
u Thiene. 

odlazi u samostan novicijata u Bassano del 
Grappa. 

postao zamjenik poglavara u samostanu u 
Kopru. 

ISPOVJEDNIK U PADOVI. 

upravitelj studija filozofije u Padovi. 
interniran (zatočen) u južnoj Italiji zbog nepri- 
hvaćanja talijanskoga državljanstva. 

pedeset godišnjica redovničkog zavjetovanja. 
zlatni svećenički jubilej (zlatna misa). 

UMRO NA GLASU SVETOSTI. 

otvaranje informativnoga biskupskog procesa 
za proglašenje blaženim. 

završen biskupijski proces. 

Sveti Zbor Obreda potvrđuje dokumente o sluzi 
Božjem. 

svečano traženje da se uvede apostolski proces 
u prisutnosti Njegove Svetosti Ivana XXII u 
Rimu. 

Sveti Zbor Obreda raspravlja o uvođenju pro- 
cesa sluge Božjega oca Leopolda 

Njegova Svetost Ivan XXIII potvrdio je glasa- 
nje Svetog Zbora Obreda i odredio svojom 
vlastitom rukom komisiju za uvođenje apostol- 
skoga procesa. 

svečano otvorenje apostolskoga procesa u bi- 
skupskoj kuriji u Padovi. 


19. IX 1963. prijenos tijela oca Leopolda sa gradskoga grob- 
lja u Padovi u kapelicu pokraj sobice u kojoj je 
ispovijedao, uz kapucinski samostan. 

24.11 1966. otvaranje lijesa kako to traži kanonsko Pravo 
prije završetka procesa za proglašenje blaženim. 
Tom prilikom tijelo sluge Božjega pronađeno je 
neraspadnuto i čitavo u svim svojim dijelovima. 

12. V 1966. SVEČANO ZAVRŠEN APOSTOLSKI PROCES, 
dokumenti poslani u Rim i čeka se pravoriječni 
sud Svete Stolice. 


KAPUCINSKI RED 


Redovnička zajednica kojoj je pripdao sluga Božji otac 
Leopold Mandić. 


Kapucinski red je samostalan ogranak Reda Male Braće 
sv. Franje. Sveti Franjo asiški ustanovio je Franjevački red 
u prvom desetljeću XIII stoljeća. On je želio da zajedno sa 
svojom braćom što potpunije i vjernije ispunjava i propovi- 
jeda Kristovo Evanđelje — u najvećem siromaštvu i nena- 
veznosti na bilo koja dobra ili mjesta na ovom svijetu, pri- 
prosto, bez pompoznosti i radosno nastojeći da što vjernije i 
bez velikih riječi, s najvećim zalaganjem drugima propovi- 
jedaju. Zbog postavljenih visokih ideala među Franjinim si- 
novima u prvoj franjevačkoj obitelji često se osječalo 
nezadovoljstvo s onim što je Red postigao i kako je onaj 
čas stvarno po Evanđelju živio. Javila se potreba da se nađu 
i uspostave novi oblici života, koji će biti više evanđeoski i 
prikladniji za oživotvorenje Kristova lika u sebi i u drugima. 
To je rodilo nečim što se u početku činilo kao cijepanje, a 
kasnije se pokazalo kao plodonosno razgranjavanje snažnoga 
i života punog prvotnoga stabla. 

Kapucinski red je jedan takav novi ogranak koji je ni- 
kao iz franjevačkog stabla u prvoj polovici XVI stoljeća. 
Početak mu pada u godini 1525., a potpuno osamostaljenje s 
vlastitim vrhovnim poglavarom zadobio je od pape Pavla V 
1619. 

Osobita karakteristika kapucinskog ogranka jest da re- 
dovnik uz jednostavnost i poniznu prijaznost te franjevačku 
ljubav prema svima izvanjskim načinom propovijeda Krista 
ne mareći za sve ono što ovaj svijet drži velikim i vrijednim. 
Kapucinski red smatra svojom najslađom dužnošću propo- 
vijedanje Evanđelja i duhovni rad prvenstveno ređu siro- 
mašnim i nižim slojevima naroda. 


DOLAZAK KAPUCINA U HRVATSKE KRAJEVE 


Do godine 1574. kapucinski red razvijao se samo unutar 
granica Italije, ali nakon toga se počeo naglo širiti u razli- 
čite krajeve Evrope. U naše su krajeve kapucini došli sa dvi- 
je strane: iz Venecije i iz Austrije prekg Slovenije, dok su u 
Dalmaciju došli također iz Venecije i počeli razvijati svoju 
djelatnost u nekoliko gradova: Zadru, Splitu i Hercegnovom. 
Već godine 1606. došli su kapucini u Ljubljanu te 4 godine 
kasnije nalazimo tu kao članove samostana dvojicu kapuci- 
na iz Dalmacije: o. Mihaela iz Šibenika i o. Nikolu iz 
Splita. 

Po nekim podacima prvi Hrvat koji je stupio u kapucin- 
ski red u štajerskoj provinciji bio bi mučenik. Bio je to 
Andrija Bare koji je u redu dobio ime Benedikt. On 'je obu- 
kao kapucinsko odijelo u Beču 1606. kada mu bijaše 22 go- 
dine. Postao je svećenik i prpovjednik. O. Benedikt umrije 
mučeničkom smrću 7. IX 1635. u Radgoni. Ondje su ga toga 
dana uhvatila dva madžarska krivovjerca pred gradskim 
vratima. Napali su ga noževima zadavši mu petnaest rana 
i bacivši mu tijelo u rijeku Muru. Narod je pripovijedao da 


se noću nad tim mjestom na rijeci vidjelo neko posebno 
svjetlo kako silazi s neba. 

Inače prvi izvan svake sumnje siguran Hrvat koji je 
primljen u kapucinski red u štajerskoj provinciji bijaše iz 
Senja: Grgur Riljanović koji je u Redu dobio ime Damjan. 
Iste godine, nekoliko mjeseci kasnije, ušao je u kapucinski 
red drugi Hrvat, Juraj Jagušić iz Krapine dobivši ime 
Robert. 

Međutim, kad su ti Hrvati ulazili među kapucine u šta- 
jerskoj provinciji, ona je već imala svoj prvi samostan na 
hrvatskom teritoriju. Bilo je to na Rijeci, gdje su kapucini 
počeli graditi samostan 16810. 

Nekoliko godina iza toga kapucini dolaze u Zagreb na 
živo zauzimanje nekih građana. Samostan je bio podignut 
na Gornjem gradu u blizini današnje uspinjače. 

Iz spomenutih dvaju samostana, Rijeke i Zagreba, kapu- 
cini su zračili primjerom pokorničke ozbiljnosti i jednostav- 
nosti te razvijali svoju djelatnost u Hrvatskoj. Razumljivo 
je da su kapucini u to doba dobili najviše zvanja iz samih 
središta gdje su ležali samostani. Tako je Rijeka imala pr- 
venstvo u 17. stoljeću po broju zvanja njih 21, a Zagreb 13 
zvanja. Ali u gornjoj Hrvatskoj pored Zagreba značajno 
mjesto po broju zvanja zauzima Krapina a u Primorju Seni. 
Osim Krapine u području duhovnog utjecaja zagrebačkog 
samostana nalazimo Varaždin, Karlovac, Legrad, Vinicu, 
Klanjec, Stubicu, Petrinju, Turopolje, Samobor, Nart, Zelinu, 
Tabor, a u području riječkom: Kastav, Pazin, Grobnik, 
Hreljin, Brinje, Cres, pa čak i Bribir, a nešto kasnije Bakar 
i Novi. Široko je dakle bilo područje odakle su hrvatski 
mladići dolazili da potraže ideal redovničkoga života u krugu 
kapucinskoga ogranka franjevačke duhovne obitelji. 

Početkom 18. st. dolaze kapucini u Varaždin, i to na svoj- 
sko zauzimanje i nastojanje samog Hrvatskog sabora i Va- 


raždinske gradske općine. Već prije dolaska kapucina u Va- 
raždin stupilo je nekoliko Varaždinaca u kapucinski Red, 
ali njihovim dolaskom, propovijedanjem i svestranim du- 
hovnim radom brzo se stvorilo jedno novo duhovno žarište 
u tom hrvatskom sjevernom gradu i njegovoj okolici. U 40 
godina po otvaranju samostana prihvatilo je kapucinski ži- 
vot 15 sinova grada Varaždina. 


Kad je poslije 1685. g. oslobođena od Turaka Lika i Krba- 
va trebalo je stanovništvo tih krajeva religiozno i moralno 
podići. Na želju samog cara Leopolda I i po savjetu papin- 
skog nuncija u novooslobođene krajeve poslan je bio kapu- 
cin o. Marin iz Senja. Uz pomoć pobožnih osoba kojima je 
bila na srcu ta misija u Lici sagradio je o. Marin dva samos- 
tana u Perušiću i Ribniku. Da bi se djelo o. Marina u Lici 
mmgolo s uspjehom nastaviti bilo je potrebno negdje u blizini 
sagraditi i jedan oveći samostan sa brojnijom obitelji. Za 
gradnju ovog samostana bio je odabran Karlobag i bio je 
zamišljen kao polazna točka za misijsko djelovanje kapuci- 
na po Lici. Nešto kasnije podigli su u Kaniži blizu Gospića 
novu kuću kao filijalu samostana u Karlobagu. Tako su ka- 
pucini iz Karlobaga i ove nove kuće u Lici razvijali veliku 
apostolsku djelatnost propovijedajući riječ Božju i podižući 
katoličke vjernike na svjesniji vjerski život. Samostan u 
Karlobagu stoji još i danas te u nestašici svećenika imao og- 
romano polje rada. Jer žetva je velika, a radnika malo! 

Carskom odredbom a dekretom ugarsko njemačkog vije- 
ća 1782. g. bilo je određeno ,da se imaju raskinuti sve veze 
između samostana koji se nalaze po Hrvatskoj i Slavoniji te 
onih koji leže na području Austrije. Tako je tom odredbom 
Štajerska provincija prisilno bila razdijeljena na dva dijela. 
Morali su se otcijepiti hrvatski samostani od štajerske pro- 
vincije. To je izvedeno carskim dekretom 1783. g. Hrvatski 
su samostani postali posebna kustodija »hrvatsko-primor- 

ska«. Ovoj maloj upravnoj jedinici pripadale su kuće u 
Rijeci, Zagrebu, Varaždinu, Karlobagu i u Lici. Pet godina 
kasnije kustodiju je zadesio težak udraca gubitkom zagre- 
bačkog samostana, a godinu dana iza toga i onoga u Lici. 
Preostala tri samostana uspjela su se održati također kroz 
nemirne godine napoleonskih ratova pa čak su uspjeli orga- 
nizirati domaću školu pod vodstvom o. Tome Csukasya, Iste 
godine kada umire 0. Toma stupa u Red šesnaestogodišnji 
Juraj Bedenik iz Koprivnice pod imenom Angelik, koji će 
obilježiti novu etapu u razvoju hrvatskih kapucina. 

Kroz čitavu prvu polovicu 19 st. tri su ova samostana, 
svojskim nastojanjem oko studija i izobrazbe svojih članova 
i vjernošću svome redovničkom idealu, ne samo uspjela da 
se održe nego su i porasli u svojim nadama, 


HRVATSKA PROVINCIJA 


Kad je 1845. g. postao kustosom o. Angleik Bedenik agilan 
i natprosječnih sposobnosti, kojem bijaše mnogo na srcu da 
unese nov život i pokrene razvoj kustodije uspije izraditi da 
je dekretom 1847. kustodija podignuta na čast provincije. A 
kad je bio izabran za njezinog prvog provincijala, nastojao 
je da bi se našla kakova mogućnost proširenja. Bilo je poku- 
šavno na različite načine, ali na koncu rije došlo do nikak- 
vog proširenja provincije u broju kuća, a i broj redovnika 
sve više je opadao. Novi procvat započela je hrvatska pro- 
vincija kad joj je Bog poslao zrela i izgrađena muža po svo- 
me Srcu, koji će je povesti novim putovima i otkriti joj no- 
ve perspektive. Bio je to svećenik splitske biskupije, župnik 
u Kaštel Sućurcu, don Nikola Škrivanić koji stupi u Red 16. 
V 1889. i primi ime Bernardin. 

Ubrzo je bio izabran za provincijala hrvatske provincije. 
Kao poglavar kapucina u Hrvatskoj ostao je kroz 17 godina 


i u tom vremenu dao se je na više odvažnih i velikih pothva- 
ta. 


Početkom 1904. odvažio se o. Bernardin, pouzdavajući se 
u Božju pomoć, na gradnju nove crkve Gospi Lurdskoj na 
Rijeci. Za četiri godine bila je već sagrađena donja crkva 
(kripta) i otvorena za bogoslužje. A onda se nastavilo sa 
gradnjom gornje crkve što je zbog ratnih prilika od 1914—18. 
išlo vrlo teško. Ipak gornja crkva bila je pod krovom 1922., 
a slijedeće godine bila je već otvorena za bogoslužje. Ova 
crkva danas predstavlja jedan od najljepših uresa grada Ri- 
jeke, a još bi daleko veličanstvenije izgledala da je bilo mo- 
guće, ili da je sada potrebnih sredstava, da bi se dovršilo 
gradnjom veličajnog zvonika kakav je u nacrtu. 

Osim gradnje crkve bijaše 0. Bernardin začetnikom više 
sjajnih pothvata koji učiniše riječki kapucinski samostan 
osobitim katoličkim duhovnim i kulturnim žarištem u Hr- 
vatskoj. Tu je osnivanje vlastite moderne tiskare »Miriam«, 
tu je »Kuća Dobre Štampe« i velika izdavačka djelatnost, tu 
je organiziranje prvih hrvatskih hodočašća u Lurd. 

Ta razgibanost rada u kapucinskom samostanu na Rijeci 
ubrzo je počela pronositi kapucinsko ime po čitavoj Hrvat- 
skoj. Provincija je brojčano počela rasti. Otac Bernardin je 
uspio ostvariti i želju o. Angelika Bedenika da provinciju 
proširi uspostavom novih samostana. Na poziv i želju split- 
skog biskupa F. F. Nakića hrvatski kapucini preuzmu duž- 
nost čuvara vrlo obljubljenog i milog svetišta Gospe od Po- 
jišana u Splitu. Slično je naklonošću dubrovačkog biskupa J. 
Marčelića povjerena kapucinima 1913. briga za svetište 
Gospe od Milosrđa u Dubrovniku. Tako su se otvarale naj- 
bolje nade za razvitak kapucinskog reda u hrvatskim kra- 
jevima, kad odjednom sav taj žarki polet i poduzetnost doži- 
vi težak udarac kao posljedicu različitih okolnosti, uvjeto- 
vanih uglavnom prvim svjetskim ratom. 


87 


»ILIRSKA« PROVINCIJA 


Kad je g. 1918. nastala nova državna jedinica Jugoslavija, 
našli su se unutar njezinih granica, osim hrvatskih sarmnosta- 
na: Varaždina, Karlobaga, Splita, Dubrovnika također i slo- 
venski samostani štajerske provincije: Celje, Škofja Loka, 
Krško, a dvije godine kasnije dobili su i Maribor. U hrvat- 
skim je krajenvima postojao tada još jedan kapucinski sa- 
moštan u Osijeku, a pripadao je Ausrijsko-madžarskoj pro- 
vinciji. Uspostavom nove države uprava reda predala je 
Osječki samostan kapucinima naših krajeva. 


Da se svi ti samostani, koji su se našli unutar novih dr- 
žavnih granica, srede i da im se omogući perspektiva razvoja 
formira se nova provincija pod nazivom »ilirska«. Ta pro- 
vincija postoji i danas. I u toj novostvorenoj provinciji ka- 
pucini obaju bratskih naroda nastojali su da međusobnim 
potpormaganjem što više ojačaju i što više urade za duhovno 
dobro svojih naroda. 


Hrvatski su kapucini u novoj provinciji opet počeli broj- 
čano rasti i proširivati svoj rad na dobro duša, Nastojanjem 
o. Anzelma Canjuge sagradili su prostrano sjemenište u Va- 
raždinu za redovnički podimladak. No najveću su radost do- 
živjeli, kad im se ispunila davna želja da ponovo uspostave 
svoj samostan u Zagrebu. Bilo je to zaslugom zagrebačkog 
nadbiskupa, kasnije kardinala, dr. Alojzija Stepinca koji je 
pun ljubazne naklonosti prema kapucinima, odlučio da u 
zagrebačkom pregrađu Dubravi sagradi crkvu i otvori novu 
župu te sve to preda kapucinima. Također samostan na Rije- 
ci koji je od svršetka prvog svjetskog rata pa sve do 1948. 
pripadao talijanskoj ventskoj provinciji, pripao je konačno 
ponovo hrvatskim kapucinima. 


SADAŠNJE STANJE 


U posljednja desetljeća, čini se, kapucinski red doživljava 
značajnu obnovu života i rada. Već na međuprovincijalnom 
kongresu kapucinskog Reda u Rimu 1948. tražili su načine 
kako bi se apostolsko djelovanje Reda što bolje uskladilo sa 
stanjem suvremenog čovječanstva i što bolje odgovorilo da- 
našnjim potrebama duša. Duhovni začetnik toga nastojanja 
bio je sam blagopokojni papa Pijo XII, koji je kapucinski 
red smatrao naročito prikaldnim za apostolski rad u onim 
krugovima suvremenog čovječanstva, koji su duhovne pomo- 
ći najviše potrebni. 

Kapucinski red dolazi među franjevačkim redovničkim 
skupinama na drugo mjesto po broju članova, a Ineđu svim 
kleričkim skupinarmna sa zavjetima, kojih ima 117, zauzimaju 
četvrto mjesto. Danas kapucinski red ima oko 16.000 člano- 
va sa oko 1.260 redovničkih kuća koje su porazdijeljene na 
52 provincije, 13 provincijalnih komisarijata, 3 generalne ku- 
stodije te još na 21 provincijalnu kustodiju. Od svih članova 
reda ima 9.480 svećenika, 2.350 klerika sa zavjetima, 389 
klerika novaka, 2.995 zavjetovane braće pomoćnika, 130 bra- 
će pomoćnika u novicijatu, zatim još dolaze pripravnici za 
braću pomoćnike i vječni trećoreci. Red posjeduje 1.167 ma- 
lih sjemeništa sa 9.000 smjemeništaraca. 

Našemu Redu je povjereno 64 misijske postaje u čita- 
vom svijetu. Djeluje u misijama 2.000 kapucina-misionara, 
a povjereno im je 114 milijuna duša kojima trebaju navije- 
stiti sv. Evanđelje. Ovo spominjemo, da se vidi snaga, rašire- 
nost i ogromna aktivnost kapucinskog Reda u radu za spa- 
senje duša unutar katoličke Crkve kao i broj duša koje oče- 
kuju umnoženje broja misionara tražeći i naše sudjelovanje. 

No jedna redovnička zajednica može se to više radovati 
i većma se ponositi, što je više svetaca podala da rasvijetle 
Crkvu Božju svojim primjerom i da svojim životom, a onda i 


zagovorom s neba, pokrenu svijet na na dobro. Pa to i jest 
najbitniji cilj redovničkog organiziranja da odgaja i podiže 
svece. Svevišnji Gospodin, čini se, posebnom darežljivošću 
izlijeva tu milost svetosti u posljednje vrijeme na kapucinski 
red. Dosad kroz 400 godine svoga opstanka kapucinski je red 
dao Crkvi 9 svetaca, 12 blaženika i 174 za koje se vodi pro- 
ces o proglašenju blaženima. Značajno je da je priličan broj 
tih svetih muževa živio u prošlom i ovom stoljeću, to jest 
da su to naši suvremenici. Ima više slučajeva svetosti iz naj- 
bliže prošlosti i sadašnjosti, ali sve ih po glasu svetosti i ra- 
širenosti štovanja nadmašuje naš dragi sluga Božji otac 
Leopold Bogdan Mandić. 

Koliko ima odlične svetosti po kapucinskim samostanima 
među sada još živim redovnicima o tome ne možemo govoriti 
dok nisu umrli i dok Crikva ne ispita njihove herojske krepo- 
sti i svetost života. Svakako veliku pozornost na kapucinski 
red posljednjih desetljeća svrnuo je stigmatizirani kapucin 
Pater Pijo. 

Kapucinski se Red po svijetu bavi najrazličitijim djelo- 
vanjem na duhovnu pa i tjelesnu korist svoje ljudske braće. 
Od brige za gubavce i različite druge bolesnike, utamničeni- 
ke, zapuštene, pomaganje župnicima, trajno obavljanje žup- 
skih misija, od propovijedanja puku najnižih društvenih slo- 
jeva pa do službe papinog propovjednika koju vrši uvijek 
kapucin, te nastupanja na radiju i na televiziji i na sveu- 
čilišnim katedrama. Uvijek u stilu onoga svjedočanstva što 
Ea je dao o kapucinima papa Pijo XI »Kamo nisu kapucini 
prodrli i gdje se oni nisu pojavili? Naročito u momentima, 
koji su bili žalosniji, kad je trebalo priteći u pomoć na naj- 
zapuštenijim mjestima, kamo nitko nije htio ići, kapucin je 
bio onaj koji je pošao«. 

U Hrvatskoj kapucini imaju sada 7 samostana i to: Zag- 
reb, Rijeka, Varaždin, Osijek, Split, Karlobag i Dubrovnik. 

Ovi zajedno sa samostanima u Sloveniji tvore jednu zajed- 
ničku provinciju pod imenom »Ilirska«. Svih članova Ilirske 
provincije ima 109; od kojih 62 svećenika, 31 klerika i 16 
braće pomoćnika. Provincija ima zajedničko Serafsko sjeme- 
nište u Osijeku sa 24 sjemeništaraca, a bogoslovske nauke 
svršavaju hrvatski klerici u Zagrebu na Rkt. bogoslovnom 
fakultetu. 

Radi nedovoljnog broja dijecezanskog klera hrvatski su 
kapucini u posljednje vrijeme preuzeli također redovito du- 
šebrižništvo u više župa. Tako upravljaju velikom župom sv. 
Mihaela na periferiji Zagreba u Dubravi, župom Naše Go- 
spe Lurdske na Rijeci, novom župom sv. Vida u Varaždinu. 
Te su župe pravno pripojene samostanima. Osim toga ka- 
pucinima je trajno povjerena uprava župe Gospe Pojišanske 
u Splitu. Na privremenoj upravi imaju hrvatski kapucini još 
župe: Sračinec kod Varaždina u zagrebačkoj nadbiskupiji, 
te Karlobag, Oštarije, Cesarica, Prizna i Lokovo Šugarje u 
senjskoj biskupji. U svojim župama u posljednje vrijeme 
kapucini posebno živo rade oko ltiurgijske obnove u duhu 
koncilskih odredaba te nastoje da bi njihove župne crkve 
postale uvijek živa i aktivna žarišta liturgijskog i sakramen- 
talnog života. 

Hrvatski kapucini danas kao i nekoć, shvaćaju svoj poziv 
u svijetlu riječi koje je zapisao sluga Božji otac Leopold Man- 
dić: »Oni koji su pozvani da prigrle redovnički stalež, poz- 
vani su tim samim na apostolsku službu, jer je redovnički 
stalež po svojoj naravi prikladniji za apostolsku službu. Uis- 
tinu: budući da su redovnici pozvani da potpunije provode 
svetost Evanđelja ,razumljivo je, da će moći također bolje 
boriti se za stvar Evanđelja.« 

Poštovani čitaoče, ako li sin vaše obitelji, ili ti dragi 
mladiću, pošto si pročitao ove retke, osjetiš u sebi 
Božji poziv za svetu službu i ako te još k tome potakne 

Vidiš li ove sretne 1 vesele mladiće? Znadeš li zašto su tako 


sretni? — Jer su već odabrali svoje zvanje i odlučili da se 

pridruže velikoj obitelji sv. Franje u kapucinskom Redu i da 

postanu svećenici pa čak možda i misionari. A ti, zašto si 
neodlučan?! 

svijetli lik sluge Božjega oca Leoploda Mandića da iti 
pođeš tragom svetog Franje u duhu velike kapucinske 
obitelji onda nemoj reći Bogu: Ne! Reci mu: Dal, i ob- 
rati se za savjet bilo lično u jednom od naših samosta- 
na ili pismeno na adresu: Kapucinsko sjemenište, Bu- 
levar JNA 41, OSIJEK. 

U sjemenište se primaju đaci sa svršenom osmo- 
ljetkom. Ne smeta, ako je netko možda već započeo ka- 
kav drugi studij ili preuzeo kakvo zvanje, pa je istom 
sada otkrio nove ljepote svetoga zvanja koje su od- 
jeknule u njegovu srcu i počele ga privlačiti. 

Bog zove na različite načine i u času koji je On oda- 
brao, jer ima planove s ljudima koji nisu svakome od- 
mah jasni, nego se tek kasnije otkriju kako ih je mudro 
vodila Providnost. Ako netko nema naročite sklonosti 
za školu, a ipak osjeti želju da pridonese nešto za Kra- 
ljevstvo Božje u obitelji kapucinskog Reda, takav mo- 
že postati brat pomoćnik i najbliži suradnik svećenika. 

A naši ti sjemeništarci upućuju slijedeće pismo: 

Dragi mladi čitaoče, prije svega mi te pozdravljamo. 
Želimo se svakako s tobom upoznati. Mi ćemo se sva- 
kodnevno moliti za tebe, da bi te Bog, ako je to njegova 
volja, pridružio našemu broju! 

A ti, što trebaš učiniti? Prikloni svoje uho i poslušaj 
Gospodinov poziv kojim te zove da postaneš svećenik- 
-kapucin pa možda i misionar. Isus ovako poziva: »Ako 
hoćeš biti savršen, ostavi sve što imaš... Onda dođi i 
slijedi me! 

Mi sjemeništarci želimo ti postaviti samo još jedno 
pitanje: A zašto ne bi došao i ti u naše sjemenište? 

Očekuje te tisuće mladića svih jezika i boja. Oni ne 
nalaze tko bi ih ljubio, poučio, tko bi im rekao da sui 


oni djeca Božja. Tisuće ljudi te očekuje! Ti si pak vrlo 
sposoban mladić i imaš veliko srce: dođi da zapališ lju- 
bav Božju u dušama i srcima ljudi! 


Piši nam i dobit ćeš odgovor što i kako trebaš čini- 
ti. 
Kapucinski sjemeništarci 
Bulevar JNA 41 


OSIJEK 


KAPUCINSKI SAMOSTANI U HRVATSKOJ 
ZAGREB — V Zemalj. Konf. KPJ 47 
RIJEKA — Đure Đakovića 11 

VARAŽDIN — Lenjinov trg 7 

OSIJEK — Bulevar JNA 41 

KARLOBAG — Mladena Dokozića 1 

SPLIT — Ivana Lozice 8 

DUBROVNIK — Put Bratstva Jedinstva 6 


